JABATAN KEMAJUAN ISLAM MALAYSIA / BIL 81 TAHUN 19 / WWW.ISLAM.GOV.MY

Seputih Kabus di

     Wajah Titiwangsa
Perjalanan membenihkan suatu keanehan,
memandang jendela kehidupan yang tersisa,
rimas dan lemas menekankan jutaan makna.

Banjaran Titiwangsa,
kabus putih merajai seluruh rupamu
langit senja ini kehilangan warna jingganya
saat sang hujan merampas warna kuning emas
merah saga tersirna tiba-tiba
putih  dingin kelabu mewarnai seluruh panoramamu.

Mengkiaskan manusia itu, duhai  sang senja,
perhentian insan itu  menghampiri waktu hujungnya
tiada siapa mengatui percaturan-Nya
meliputi putih,  jingga, merah segalanya masih rahsia
suatu tanda tanya untuk kita selami.

Ketika langit malam,
kian kelam dan membenamkan misteri siang
di situlah terbukanya  makna mahabbah
ketika  dipisahkan dengan kematian
tumbuh insan terus berulang-ulang.

Seputih  kabus membaluti  Titiwangsa,
seputih pakaianmu menemui yang Esa.

Nukilan :
Zuklifli Mohd Top

Jabatan Kemajuan Islam Malaysia. Hak
Cipta Terpelihara. Tidak dibenarkan
mengeluar ulang mana-mana
bahagian artikel, ilustrasi dan isi
kandungan majalah ini dalam apa
jua bentuk dan dengan apa cara
sekalipun, sama ada secara elektronik,
fotokopi, mekanik, rakaman atau cara
lain sebelum mendapat izin bertulis
daripada Ketua Pengarah JAKIM.

Sinar Rohani diterbitkan secara online
oleh Jabatan Kemajuan Islam Malaysia
(JAKIM) bermula tahun 2016/1418H.
Sidang Pengarang berhak melakukan
perubahan ke atas karya yang
dikirimkan selagi tidak mengubah
isi kandungnya. Karya yang telah
disiarkan boleh diterbitkan semula
dengan syarat mendapat keizinan
daripada Ketua Pengarah JAKIM.
Semua sumbangan yang dikirimkan
sama ada disiarkan atau tidak, tidak
akan dikembalikan. Sidang Pengarang
juga tidak bertanggungjawab atas
kehilangan tulisan yang dikirim
melalui pos atau e-mel. Artikel yang
disiarkan dalam majalah ini tidak
semestinya mencerminkan pendirian
dasar JAKIM. Ia merupakan pendapat
penulis sendiri.

MINDA
Penghijrahan

Semalam adalah KENANGAN, hari ini
adalah KENYATAAN,

esok sesuatu yang BELUM PASTI.
MASA YANG BERLALU tidak dapat dikutip

kembali. Ia menjadi memori dalam kehidupan setiap
insan. Kenangan pahit dan manis silih berganti
menghiasi corak kehidupan.

Setiap manusia dianugerahi oleh Allah SWT ,
kelebihan dan kekurangan yang tersendiri.  Gunakan
segala kelebihan yang dikurniakan oleh Allah SWT
untuk kecemerlangan hidup di dunia dan akhirat. Selaku
Muslim hiasi diri dengan sifat-sifat mahmudah, manakala
sifat-sifat mazmumah perlu dijauhi. Kekurangan yang
ada dalam diri perlu diperbaiki dan dipertingkatkan ke
arah yang lebih baik.  Selagi nadi masih berdenyut, kita
masih berpeluang untuk berubah!

Sama-sama kita berazam untuk  penghijrahan
minda ke arah yang lebih baik.  “Hari ini lebih baik
daripada semalam” perlu direalisasikan dalam kehidupan
bagi mencapai minda yang hebat.  Penghijrahan minda
tidak mampu dicapai melainkan diri kita sendiri yang
melakukan perubahan.

Salam Hormat.

>>>> SIDANG REDAKSI <<<<

PENAUNG
Tan Sri Dato’ Haji Othman
bin Mustapha
(Ketua Pengarah JAKIM)

PENASIHAT
Haji Paimuzi bin Yahya
(Timbalan Ketua Pengarah
Pembangunan Insan JAKIM)

KETUA PENGARANG
Haji Hashim bin Haji Salleh
Zainab binti Ab Rahman

PENGARANG
Nor Hashimah binti Embong

PENOLONG PENGARANG
Azura binti Ibrahim

PENYUNTING
Baharuddin bin Malek
Wan Nadzirah binti Wan Mohamad
Nor Simah binti Khalim
Siti Kasmah binti Kassim

PENGURUS EDARAN
Mohd Rashidi bin Mohd Jamil

PEMBANTU EDARAN
Erniza binti Mat Kassim
Mohd Shuhaidil bin Shukri

REKABENTUK
ZAZ ALLIANCE

EMEL
sinar.islam@1govuc.gov.my

2   |   ISU 2/2016   |   SINAR ROHANI

LAMAN PENGARANG

HASHIM AHMAD
Pesara Guru

SUNTIKAN

PERUBAHAN!
Bulan Muharam 1438 Hijrah mula menjelma. Sudahkah kita

bersedia untuk menyambut kedatangannya ataupun kita masih hanyut
dibuai mimpi indah tanpa menghiraukan tentang perjalanan waktu yang

begitu cepat berlalu.

 Sesungguhnya, Muharam mengingatkan kita tentang hijrah Rasulullah SAW
dari kota Mekah ke kota Madinah dalam mencari kuasa ke arah mengubah tamadun
dan peradaban dunia yang dinodai oleh kesyirikan dan najis kesesatan kerana kuasa
pemerintahan pada masa itu berada dalam genggaman tangan mereka yang tidak layak
untuk menjalankan amanah Allah SWT.

 Kini hijrah sebagaimana Rasulullah SAW itu tidak akan berlaku lagi. Tetapi
penghijrahan dari alam kesesatan cara hidup barat dan segala bentuk budaya ciptaan
manusia yang berkiblat kepada hawa nafsu akan terus berlaku sehingga tertegaknya
kembali keagungan pemerintahan Islam yang telah lama diruntuhkan. Dunia akan kembali
ceria dan aman apabila Islam berjaya kembali bertakhta di atas singgahsana yang sebenar.
Cuma usaha ke arah itu menjadi tanggungjawab kita bersama.

Rasanya masih baru kita berada dalam tahun 1437 hijrah
dan kini ia pergi meninggalkan kita bersama-sama
kenangan, nostalgia indah dan duka yang tercatat

dalam diari perjalanan hidup kita.

PENGURUSAN ISLAM

ISU 2/2016   |   SINAR ROHANI   |    3

 Hijrah untuk kita
juga berkaitan dengan
sikap dan amalan diri kita
sendiri.

“Adakah kita sudah
mampu mengubah diri
dari peralihan masa kini
ataupun memang kita
terus berpuas hati dengan
segala yang ada tanpa
niat dan usaha ke arah
melakukan reformasi
untuk diri sendiri ke arah
yang lebih baik daripada
hari semalam?”

“Adakah kita tidak risau
apabila memikirkan
bahawa dengan
berlalunya 1437 hijrah
dan tibanya tahun 1438
hijrah ini, umur kita
semakin bertambah?”

“Tidak risaukah kita jika
umur kita bertambah
seiring dengan
bergandanya dosa kita
sedangkan pahala kita
pula masih berada di
takuk lama?”

 Semoga kedatangan
tahun baru hijrah ini kita
mampu menyambutnya
dengan pelbagai amalan
untuk mendekatkan diri
kepada Allah SWT dan juga
mampu mengubah diri
ke arah yang lebih baik.

Banyakkanlah bertaubat
kepada Allah SWT
di atas segala dosa yang
lalu.

“Tidakkah kita merasa
hina dan kerdil apabila
mengingatkan
bagaimana Rasulullah
SAW yang telah dijamin
akan memasuki syurga dan
juga terhindar daripada
sebarang dosa sentiasa
bertaubat kepada Allah SWT
sedangkan kita yang tidak
terlepas  daripada terpalit
dengan najis dosa terus
hidup dengan bergelumang
dosa tanpa bertaubat
kepada Allah SWT?”

“Adakah kita merasakan
tidak ada masa untuk
bertaubat, sedangkan masa
untuk membuat maksiat
begitu banyak ataupun
merasakan dosa yang
dilakukan itu amat kecil dan
tidak perlu bertaubat?”

 Ingatlah, dosa yang
kecil turut akan ditayangkan
oleh Allah SWT di padang
mahsyar nanti dan ia turut
menjadi saham ke arah
menjerumuskan kita ke
lembah neraka yang panas
membakar. Gunakanlah
segala peluang yang
ada  dengan  berdoa,
bertaubat, solat sunat taubat,
beristighfar, berpuasa sunat
dan sebagainya.

 Abu Hurairah telah
meriwayatkan, Rasulullah
SAW yang bermaksud:
`Seseorang telah  bertanya:
“Apakah  solat yang
lebih afdhal selepas solat
fardhu?” “Apakah puasa
yang lebih afdhal selepas
bulan Ramadhan?” Lalu
Nabi SAW menjawab:
“Sebaik-baik  solat
selepas solat yang telah
difardhukan ialah  solat
pada  pertengahan malam
dan  sebaik-baik  puasa
selepas  bulan Ramadhan
adalah puasa pada bulan
Muharam.”  (Riwayat:
Muslim, Abu Daud, at-Tirmizi,
an-Nasa’i dan Ibn Majah).

 Menerusi hadith ini,
menggalakkan kita supaya
berpuasa pada bulan
Muharam kerana pada
bulan ini mengandungi
kelebihannya yang tersendiri.
Semoga hadith ini mampu
membangkitkan semangat
serta menyuntik motivasi diri
ke arah yang terbaik.

4   |   ISU 2/2016   |   SINAR ROHANI

PENGURUSAN ISLAM

BAHANA FAHAMAN

LIBERALISME
MEMBAWA KEPADA GEJALA MURTAD

Pada masa kini, fenomena yang berkaitan kerosakan aqidah sering kali
didengari. Kewujudannya merentasi masa, tempat dan keadaan, sama ada
pada zaman awal peradaban Islam mahupun pada alaf millennium ini.

Memandangkan isu ini berkait rapat dengan agama, maka isu ini harus diberi
perhatian dan tumpuan dengan lebih mendalam.

 Kini umat Islam didampakkan dengan longgokan fahaman-fahaman yang dibawa
oleh Barat seperti fahaman Liberalisme, Pluralisme, dan Sekularisme yang
sememangnya sangat menyeleweng daripada ajaran Islam sebenar. Jika ajaran atau
fahaman sebegini tidak dibendung dengan segera, maka akan memberi impak jelas
kepada masyarakat Islam kini iaitu GEJALA MURTAD.

MOHAMAD FADZIL AWANG
Mahasiswa Kolej Universiti Islam Melaka (KUIM)

Secara umumnya, aqidah Islam (al-aqidah al-Islamiyyah ) merupakan keyakinan terhadap
sesuatu yang terkandung dalam rukun iman, iaitu keyakinan kepada Allah, malaikat-Nya,

kitab-kitab-Nya, rasul-rasul-Nya, hari akhirat serta takdir baik dan buruk. Dalam ajaran Islam, aqidah
merupakan tunjang utama dalam segala aspek kehidupan seseorang yang bergelar Islam. Ini
kerana, apabila aqidah seseorang itu rosak atau terpesong daripada aqidah sebenar maka secara
tidak langsung ibadahnya juga turut rosak dan musnah.

Aqidah ini ibarat tiang, manakala ibadah umpama bumbung sebuah rumah. Jika tiang tidak
teguh maka sudah pasti bumbung akan goyah seterusnya roboh. Di sini kita dapat lihat betapa
pentingnya tiang rumah yang kukuh sebelum membina bumbung, maka begitu jugalah kita
melihat betapa pentingnya aqidah sebelum melaksanakan ibadah.

Menurut Kamus Dewan Bahasa dan Pustaka Edisi Keempat, liberal bermaksud “bebas atau
terbuka.” Manakala penambahan ‘isme’ pula bermaksud “fahaman atau ideologi pemikiran.” Kerap
kali kita mendengar perkataan ‘Islam Liberal’, iaitu suatu fahaman baru di negara kita namun
fahaman ini begitu tidak menyerlah pengikutnya juga masih dalam keadaan samar-samar bilangan
pengikutnya yang sebenar.

AQIDAH

ISU 2/2016   |   SINAR ROHANI   |    5

Di sebalik perkataan Liberalisme
ini, kebanyakan mereka tidak
tahu asal usul kewujudan
fahaman ini. Kaca mata sejarah
menerangkan bahawa fahaman
liberalisme ini adalah fahaman
yang dibawa oleh Barat rentetan
suatu gerakan reformasi yang
bertujuan menentang kekuasaan
Gereja Katolik yang telah
menghadkan kekuasaan politik,
mempertahankan pemilikan serta
menetapkan hak asasi manusia.
Gerakan ini telah meresap ke
dalam bidang agama bertujuan
menghapuskan ketuanan dan
cengkaman kekuasaan golongan
agama serta menghapuskan
cukai terhadap Gereja. Sungguh
demikan, fahaman ini bukan sahaja
telah berjaya meracuni agama
Yahudi yang telah muncul sekitar
abad ke-19 iaitu gerakan Yahudi
Liberal malah turut meresapi dalam
agama Islam. Bagi golongan Islam
Liberal, mereka tidak menzahirkan
diri mereka sebagai orang yang
menolak agama, sebaliknya mereka
berselindung di sebalik gagasan
mengkaji semula agama,
mentafsir semula al-Qur’an dan
menilai kembali syariat Islam malah
lebih parahnya mereka telah
mengubah hukum-hukum fiqah.
Gerakan Islam liberal ini telah
muncul sekitar abad ke-19 dalam
tamadun Islam ekoran interaksi
antara dunia Islam dengan
tamadun Barat.

Terlebih dahulu, mari kita
mengupas maksud murtad dan
bagaimana jatuhnya hukum
murtad kepada seseorang individu

Muslim. Perkataan murtad berasal
dari perkataan Bahasa Arab iaitu
‘riddah’ atau ‘irtiddah’. Dari sudut
bahasa perkataan ‘riddah’
bermaksud “kembali atau rujuk iaitu
kembali daripada sesuatu kepada
sesuatu yang lain”. Perkataan
‘irtiddah’ membawa pengertian
yang luas iaitu “mereka yang
meninggalkan agama Islam untuk
mempercayai agama lain”. Dari
sudut istilah membawa maksud
“meninggalkan atau keluar dari
agama Islam dan memeluk agama
atau aqidah lain atau ajaran sesat
dan menyeleweng sama ada melalui
perkataan, perbuatan atau sebarang
iktikad, kepercayaan dan keyakinan
hati.” Firman Allah SWT yang
bermaksud “...sesiapa antara
kamu yang murtad (berpaling
tadah) daripada agamanya, lalu
dia mati sedangkan dia tetap
kafir, orang yang sedemikian,
rosak binasalah amal usahanya
(yang baik) di dunia dan di
akhirat. Mereka itulah ahli
neraka, kekal mereka di dalamnya
(selama-lamanya).”
(al-Baqarah : 217).
 Ayat ini cukup jelas
menggambarkan ancaman Allah
SWT terhadap mereka yang
murtad iaitu ancaman
dicampakkan ke dalam api neraka
untuk selama-lamanya.

Seterusnya kita akan melibat
bagaimana jatuhnya hukum
murtad kepada seseorang
individu Muslim terjadi. Dapat
kita bahagikan kepada tiga
bahagian perkara yang boleh
menyebabkan murtad.

Pertama, melalui perkataan
atau ucapan dan kata-kata
(murtad qawli) iaitu murtad boleh
berlaku apabila seseorang Muslim
mengeluarkan perkataan atau
kata-kata yang menolak
hukum-hukum Islam dan
prinsip-prinsip ajaran Islam yang
diketahui oleh semua orang atau
kata-kata yang menghina
mana-mana ajaran Islam,
hukum-hukum Islam, menghina
Allah SWT, para nabi dan
sebagainya.

Kedua, juga boleh berlaku
murtad melalui perbuatan atau
tingkah laku (murtad fi`il) iaitu
melakukan perbuatan yang
membatalkan iman seperti sujud
kepada berhala, matahari, bulan,
manusia, malaikat atau melakukan
ibadah terhadap sesuatu selain
kepada Allah SWT.

Ketiga, berlaku melalui aqidah,
kepercayaan atau niat (murtad
i`tiqadi) berlaku disebabkan
apabila mengingkari dalam
hatinya mengenai kebenaran ajaran
Islam seperti dia yakin ajaran Islam
sama sahaja dengan agama lain,
atau meyakini bahawa agama lain
lebih baik dari agama Islam malah
menolak hukum hudud (jenayah
Islam) tidak layak dilaksanakan
dalam masyarakat moden. Maka
secara keseluruhannya, kita telah
mengetahui ada tiga perkara yang
menyebabkan seseorang Muslim
itu jatuh kepada hukum murtad
secara tanpa kita sedari.

6   |   ISU 2/2016   |   SINAR ROHANI

AQIDAH

Seterusnya kita akan melihat
beberapa bukti bahawa fahaman
liberalisme ini membawa kepada
gejala murtad tanpa kita sedari.

Penghinaan terhadap
al-Qur’an dan penolakan hadith.

 Fahaman ini telah mentafsir
nas-nas ajaran Islam agar
bersesuaian dengan kehidupan
moden masa kini (Barat). Kesemua
nas al-Qur’an atau hadith yang
bertentangan dengan ideologi
Barat maka mereka akan menolak
nas tersebut secara menyeluruh.
Perkara sedemikian telah dilakukan
oleh orientalis Barat yang mengkaji
mengenai al-Qur’an demi
kepentingan mereka sendiri
bertujuan memesongkan aqidah
umat Islam masa kini. Perbuatan
sedemikian cukup jelas menyalahi
metodologi Islam yang
menjadikan nas al-Qur’an
sebagai sumber pertama dan
hadith sebagai sumber kedua
dalam kehidupan. Di Malaysia
khususnya, pengikut fahaman ini
telah menolak hadith dan
mereka beranggapan bahawa
hadith adalah rakaman sejarah
masa lalu malah ia hanya boleh
dibaca jika perlu. Firman Allah SWT
yang bermaksud:
“Wahai orang yang beriman!
Taatlah kepada Allah dan
rasul-Nya. Janganlah kamu
berpaling daripadanya,
sedangkan kamu mendengar
(al-Qur’an yang mewajibkan
taatnya).” (al-Anfal : 20).
 Menerusi ayat ini, jelas
dinyatakan bahawa orang Islam

seharusnya taat kepada al-Qur’an
dan hadith bukan sebaliknya
menolak al-Qur’an dan hadith
dalam kehidupan mereka.

Membuang Syariat Islam.

 Fahaman Liberalisme juga
telah mengasingkan segala perkara
yang telah ditetapkan oleh syariat
Islam dengan mengikut pandangan
dan tanggapan pemikiran mereka
yang menganggap bahawa syariat
Islam ini terlalu membebankan
mereka, menghalang hak asasi dan
kebebasan mereka dalam
kehidupan beragama. Seorang
penulis dari Sudan iaitu Abdullah
an-Naim telah menulis buku
bertajuk “Toward an Islamic
Reformation” telah menyatakan
bahawa mahu merombak cara
berfikir umat Islam terhadap syariat
dan menyatakan lagi bahawa
syariat hanyalah ciptaan manusia
dan ianya tidak suci. Pengikut
fahaman ini juga turut
menganggap bahawa hukum Islam
telah melanggar hak asasi
kemanusian dan tidak sesuai
dengan perkembangan zaman.
Firman Allah SWT yang bermaksud
“Sesiapa yang tidak menghukum
dengan apa yang telah
diturunkan Allah, maka mereka
itulah orang yang zalim.”
(al-Ma’idah :45).

Bertentangan dengan prinsip
aqidah Islam.

 Fahaman ini menganggap
bahawa manusia bebas melakukan
segala perlakuan menurut nafsu

dan akal fikiran tanpa memikirkan
syariat yang telah ditetapkan
agama. Mereka menggunakan
konsep ‘kebebasan’ atau ‘freedom’
dalam meracuni pemikiran umat
Islam di samping membawa
konsep Islam Liberal iaitu Islam
yang bebas. Selain itu, mereka juga
turut mengubah dasar aqidah Islam
dengan cara menganggap bahawa
Allah SWT adalah Tuhan yang sama
seperti persepsi agama lain. Firman
Allah SWT yang  bermaksud :
“Sesungguhnya agama (yang
benar dan diredhai) di sisi Allah
ialah Islam...”. (ali ‘Imran :19).
Menerusi ayat al-Qur’an ini jelas
bahawa hanya agama Islam agama
yang benar dan diredhai oleh Allah
SWT. Maka cukup jelas agenda
fahaman liberalisme ini
merosakkan aqidah umat Islam.

Menekankan kebebasan
memberi pendapat dan
menentukan dengan fikiran.

 Berpegang dengan konsep
‘kebebasan’ atau ‘freedom’, mereka
telah menekankan bahawa
kebebasan perlu ada dalam jiwa
setiap manusia dalam memberi
pendapat serta menentukan fikiran
sebagai kunci dalam setiap
masalah agama yang berlaku.
Golongan ini beranggapan bahawa
setiap individu mempunyai hak
untuk bersuara walaupun bukan
dalam hal-hal yang mereka kuasai
sepenuhnya.

AQIDAH

ISU 2/2016   |   SINAR ROHANI   |    7

 Allah SWT telah menyeru agar kita
manusia apabila berlaku permasalahan kembali
merujuk kepada al-Qur’an sepertimana Firman
Allah SWT yang bermaksud : “...Kemudian jika
kamu berbantah-bantah (berselisihan) dalam
sesuatu perkara, maka hendaklah kamu
mengembalikannya kepada (kitab) Allah
(al-Qur’an) dan (sunnah) rasul-Nya jika kamu
benar beriman kepada Allah dan hari akhirat.
Yang demikian adalah lebih baik (bagi kamu)-
dan lebih elok pula kesudahannya”.
(an-Nisa’ : 59).
 Menerusi ayat ini amat jelas bahawa
apabila berlaku sebarang perselisihan terhadap
agama kembali merujuk kepada al-Qur’an bukan
sebaliknya menggunakan akal fikiran dan hawa
nafsu sebagai rujukan khusus.

 Berdasarkan beberapa bukti yang dapat
kita perhatikan adalah amat bahaya kesannya
kepada umat Islam masa kini yang begitu
longgar aqidahnya. Khususnya di Malaysia
gerakan ini sudah mula bergerak secara senyap
tanpa nama khusus dalam melebarkan sayap
pengaruh fahaman mereka. Golongan fahaman
ini telah memperjuangkan demokrasi serta
fahaman persamaan terhadap semua agama dan
fahaman hak antara wanita dan lelaki
(feminisme).

 Satu gerakan dikenali Sister In Islam (SIS)
adalah gerakan untuk memahami ajaran Islam
berasaskan kesamaan hak, keadilan, kebebasan
dan demokrasi sehingga mereka telah ditaja
besar oleh lembaga yayasan dari Barat seperti
Oxfam Novib, Ford Foundation, Global Fund for
Women, The Sigrid Rausing Trust. Terbarunya
golongan ini telah membentuk kumpulan dan
jaringan yang memperjuangkan persamaan hak
wanita dan lelaki dalam Islam seluruh dunia dan
mereka menamakan gerakan ini sebagai
Musawah.

 Kesimpulan, tauhid adalah asas utama dan
teras dalam membentuk benteng yang kukuh
dalam sosialisasi Islam.

 Justeru itu, umat Islam seharusnya
berpegang teguh kepada ajaran al-Qur’an dan
as-Sunnah dengan berdisiplin di samping
menggunakan metodologi yang jelas dalam
memahaminya secara menyeluruh. Sebarang
pentafsiran  al-Qur’an seharusnya dirujuk
kepada ulama’ Mufassirin, manakala hadith
merujuk kepada ulama’ Muhaddithin.

 Sehubungan itu, umat Islam seharusnya
menambah nilai ilmu, iman dan taqwa pada
setiap masa agar berjaya menangkis segala
bentuk cabaran malah dari segala fahaman yang
membawa kepada kerosakan aqidah umat Islam
kelak. Sebaliknya kini semakin banyak fahaman
atau ajaran yang dibawa oleh Barat menyeleweng
daripada ajaran Islam yang sebenar. Firman Allah
SWT yang bermaksud : “Janganlah engkau
mengikut apa yang engkau tidak mempunyai
pengetahuan mengenainya; sesungguhnya
pendengaran dan penglihatan serta hati, semua
anggota itu tetap akan ditanya tentang segala
perbuatan yang dilakukannya.” (al-Isra’ : 36).

 Menerusi hadith, Rasulullah SAW bersabda
yang bermaksud : “Demi Tuhan yang jiwa
Muhammad dalam kekuasaan-Nya, umatku akan
berpecah kepada 73 golongan. Satu golongan
masuk syurga dan 72 golongan yang lain masuk
neraka. Para sahabat bertanya siapakah mereka
wahai Rasulullah? Baginda SAW bersabda:
Ahli Sunnah Wal Jamaah.”

 Peranan kita sebagai Muslim seharusnya
mencegah agar agama Islam tidak dicemari dan
dikotori dengan ideologi-ideologi seperti ini terus
menular merosakkan pemikiran umat Islam masa
kini.

8   |   ISU 2/2016   |   SINAR ROHANI

AQIDAH

ISU

ISU 2/2016   |   SINAR ROHANI   |    9

HASLINDA LUKMAN         |    Penolong Pengarah Kanan, Bahagian Keluarga, Sosial dan Komuniti, JAKIM

Semalam
Hari ini

DARIPADA
Lebih Baik

“Hijrah untuk Rahmat, Redha dan Kasih Sayang Allah SWT”

“Demi Sesungguhnya! kami akan menguji
kamu dengan sedikit perasaan takut (kepada
musuh) dan dengan (merasai) kelaparan,
(dengan berlakunya) kekurangan harta benda,
jiwa serta hasil tanaman. Berilah khabar
gembira kepada orang yang sabar. (Iaitu)
orang yang apabila mereka ditimpa oleh
sesuatu kesusahan , mereka berkata:
”Sesungguhnya kami adalah kepunyaan Allah
dan kepada Allah jualah kami kembali.”
(al-Baqarah :155-156)

”(Sebaliknya) akan dijauhkan (azab neraka) itu
daripada orang yang sungguh bertaqwa. Yang
mendermakan hartanya dengan tujuan
membersihkan dirinya dan harta bendanya.
Sedangkan dia tidak menanggung budi
sesiapa pun yang patut dibalas. Hanya
mengharap keredhaan Tuhannya Yang Maha
Tinggi. Demi sesungguhnya! Dia tetap akan
berpuas hati (pada hari akhirat, dengan
mendapat segala yang diharapkannya).”
(al- Lail:17-21)

KONSEP HIJRAH yang selama ini kita fahami adalah berpindahnya
Nabi Muhammad SAW dari Mekkah ke Madinah. Beliau meninggalkan tanah
kelahirannya yang berpenduduk kaum kafir Quraisy menuju ke suatu tempat

bernama Yatsrib, yang kemudian disebut sebagai Madinah. Orang yang berhijrah
mengikuti Nabi SAW dikenali dengan  sebutan Muhajirin, sedangkan penduduk

Madinah yang menampung serta membantu kaum Muhajirin itu kemudian disebut
sebagai kaum Ansar.

Makna Hijrah

ISU

Raqib Al-Ishfahani memberikan
makna hijrah kepada tiga maksud iaitu
:

Meninggalkan negeri yang
berpenduduk kafir ke negeri yang
berpenduduk Muslim.
Meninggalkan akhlak buruk atau
perbuatan tercela kepada kebaikan
(akhlaq al-Karimah).
Menundukkan hawa nafsu untuk
martabat kemanusiaan (mujahadah
an-nafs).

Tradisi atau History?

Segala kejadian yang berlaku pada
hari ini akan menjadi tradisi pada
keesokannya. Peristiwa yang terjadi
pada masa lalu menjadi sejarah pada
hari ini. Peristiwa hijrah yang berlaku
pada zaman Rasulullah SAW adalah
suatu sejarah. Tetapi peristiwa tersebut
tetap hidup  sepanjang sejarah serta
tamadun umat Islam. Ada latar
belakang mengapa hijrah itu terjadi.
Ada kesan besar kepada umat Islam
dan umat manusia hasil daripada
peristiwa tersebut.

Hasil hijrah Rasulullah SAW ialah
penjelasan aqidah yang benar untuk
umat manusia. Aqidah yang benar
memandu manusia tentang adanya
Pencipta. Kewujudan Pencipta
membina asas iman bahawa Pencipta
berkuasa ke atas segala-galanya.
Darinya lahir keinsafan yang membawa
kepada takwa bahawa daripada Allah
SWT manusia datang dan kepada Allah
SWT manusia akan kembali. Kehidupan
umat Islam tidak sahaja mengambil
pertimbangan dunia tetapi juga
mengambil pertimbangan akhirat.
Apabila pertimbangan akhirat menjadi
agenda utama, kehidupan di dunia
akan menjadi lebih sempurna kerana
manusia terus ingat dengan hari
pembalasan.

1
2
3

Aqidah sebagai Pandu Arah

Tanpa aqidah yang memandu
manusia ke arah keperkasaan dan
kebesaran Allah SWT, pengguna
teknologi  contohnya akan
merasakan teknologi seperti
telefon pintar dan komputer itu
adalah segala-galanya. Pengguna
yang mempunyai aqidah mantap
melihat telefon pintar dan
komputer sebagai alat. Input,
perisian dan program yang
bermanfaat berkait rapat dengan
matlamat. Alat dan matlamat
yang baik bakal membangunkan
minda dan ilmu yang baik serta
membebaskan manusia daripada
belenggu.

Mengambil peristiwa hijrah
Rasullullah SAW umat manusia
perlu mengambil iktibar. Amalan
jahiliyah yang wujud pada zaman
Rasulullah SAW boleh berlaku
pada zaman kini. Apabila
sebahagian masyarakat muda
hari ini amat mengagumi budaya
asing hingga menyebabkan cara
hidup mereka menjadi bebas ia
bermakna amalan jahiliyah itu
sedang berlaku.

Apabila terdapat dalam
kalangan belia yang terlibat
dengan peyalahgunaan dadah,
memuja idola dan diva, gemar
melalui hidup secara berfoya-
foya, ia juga menggambarkan
elemen jahiliyah sedang
mencengkam. Oleh itu,
semangat hijrah yang dirintis
oleh Rasulullah SAW harus hidup
dalam jiwa belia pada sepanjang
zaman. Cintakan ilmu-ilmu yang
bermanfaat dan membina jiwa
tadabbur yang tinggi untuk
kesejahteraan manusia adalah
hijrah yang amat bermakna.

Menjaga kepentingan akhlak dan
tingkah laku adalah pra syarat ke
arah membina peribadi yang baik.
Berhijrah ke arah pembinaan akhlak
yang tinggi adalah asas untuk
perubahan yang bermakna.

Jiwa Hijrah

Jiwa hijrahlah yang mampu
mencetuskan kesedaran dan
keinsafan dalam kalangan manusia
bahawa tanpa aqidah yang benar,
iman yang mantap dan takwa yang
tinggi tidak mungkin hijrah dalam
erti kata yang sebenar boleh berlaku.
Hijrah yang didukung oleh
kekuatan ilmu, akhlak dan amal
bakal merubah corak hidup
manusia ke arah perubahan yang
lebih bermakna. Hijrah seperti inilah
yang amat diperlukan oleh para
belia dan umat manusia.

Persekitaran yang baik juga
membantu untuk menjadi baik.
Mungkin melalui konsep inilah
ilmuwan Arab ada menyatakan
berkaitan perbezaan bersahabat
dengan tukang besi dan penjual
minyak wangi. “Bersahabat
dengan orang yang soleh dan
dengan orang yang jahat seperti
berkawan dengan pengedar
minyak wangi dan tukang besi
(yang menghembus bara api).
Pengedar minyak wangi, sama ada
ia memberi anda sebahagian
ataupun anda membeli
bau-bauan daripadanya,
ataupun sekurang-kurangnya anda
mendapat juga bau daripadanya.
Manakala tukang besi pula sama
ada dia menyebabkan baju anda
terbakar, ataupun anda mendapat
bau yang kurang enak.”

10   |   ISU 2/2016   |   SINAR ROHANI

ISU

Oleh itu, jangan terlalu
bergantung dengan persekitaran.
Bergantung hanya kepada Allah
SWT. Manusia tidak mempunyai
apa-apa untuk dijadikan tempat
bergantung.Tidak salah jika
persekitaran ini kita anggap
perantara, membantu melonjakkan
kita ke awan, menyambut ketika
jatuh dan sesekali mengingatkan
untuk kekal berpijak di bumi yang
nyata.

Hijrah Merubah ke arah Kebaikan

Jiwa hijrah ke arah kebaikan
perlu ada dalam kalangan manusia.
Menebus kehinaan umat Islam mesti
bermula dengan ilmu. Ilmu yang
benar dan bermanfaat bakal
membimbing remaja ke arah hidup
yang fitrah. Mengembalikan tradisi
sains dan teknologi yang Islami
sewajarnya menjadi tekad
remaja supaya pendidikan sains
bakal mendekatkan manusia
dengan pencipta dan
membangunkan teknologi yang
memberi manfaat kepada umat
manusia.

PERUBAHAN juga boleh
dikatakan sebagai hijrah. Perubahan
daripada yang buruk kepada yang
baik dan yang baik kepada keadaan
lebih baik adalah hijrah sesuatu yang
fitrah.  Perubahan itu penting bagi
mengelak diri daripada terus berada
pada takuk lama dalam serba lemah,
mundur, tidak berupaya untuk
bersaing serta terdedah kepada
kufur nikmat.

Perubahan juga harus dilakukan
oleh diri sendiri kerana perubahan
yang berlaku oleh sebab lain
biasanya tidak bertahan lama. Ini
selari dengan firman Allah SWT yang
bermaksud :

“...Sesungguhnya Allah tidak
mengubah apa yang ada pada

sesuatu kaum sehingga mereka
mengubah apa yang ada pada

diri mereka sendiri...”
(ar-Ra’d :11).

Menyentuh firman Allah
SWT ini, Tafsir Pimpinan
ar-rahman menjelaskan:
Mana-mana kaum yang hidup
senang-lenang dan aman
damai disebabkan oleh iman
dan taat kepada Allah SWT,
juga akhlak yang mulia dan
terpuji, Maka Allah SWT tidak
akan mengubah apa yang
ada pada diri mereka sendiri,
daripada iman dan taat,
kepada kufur dan maksiat
dan daripada akhlak yang
mulia kepada akhlak yang
keji kerana segala sifat dan
perbuatan yang jahat dan
keji itulah penyebab yang
membawa kepada kehancuran.
Demikian ‘sunnatullah’ atau
undang undang peraturan
Allah SWT yang tetap berlaku
kepada sekalian makhluk-Nya.

Semestinya, perubahan
ke arah kebaikan harus bermula
daripada diri seseorang individu
Muslim itu sendiri. Seseorang
Muslim perlu mempunyai
kemahuan dan keazaman yang
tinggi disertai dengan semangat
jihad memerangi hawa nafsu
dan segala sifat-sifat buruk yang
merosak kehidupan diri sendiri
mahupun masyarakat.

Pastinya, perubahan memerlukan
pengorbanan kerana adalah sukar bagi
seseorang individu untuk meninggalkan
sesuatu tempat mahupun kehidupan
serta tabiat yang sudah menjadi
kebiasaan. Ia menuntut semangat jihad
dan keyakinan yang tinggi dalam diri.
Bermakna, perubahan adalah suatu
tuntutan hidup.

Setiap orang hendaklah berkorban
mentransformasikan dirinya daripada
suatu yang buruk kepada yang baik,
daripada yang baik kepada yang
lebih baik. Termasuk kesediaan serta
kemahuan untuk mengorbankan rasa
selesa berada pada tahap sedia ada dan
berusaha atau berhijrah melaksanakan
transformasi dalam diri untuk menjadi
insan Mukmin yang lebih baik dan
berjaya. Sepertimana kata bijak pandai
: “Orang yang hidupnya hari ini lebih
buruk daripada kelmarin adalah orang
yang celaka. Orang yang hidupnya hari
ini sama dengan hari kelmarin adalah
orang yang terpedaya. Manakala
orang yang hidupnya hari ini lebih baik
daripada hari kelmarin adalah orang
yang berjaya.”

Azam Tahun Baru Yang Indah

Semoga pada Tahun Baru 1438H, kita
sebagai umat Islam dapat mengamalkan
makna dan tuntutan hijrah yang sebenar,
iaitu berubah kepada hidup yang lebih
baik, lebih maju, lebih mulia dan lebih
bermakna serta berada dalam lingkungan
rahmat dan keredhaan Allah SWT.
Percayalah pertolongan Allah SWT akan
menyusul apabila kita berusaha dan
bertawakal mengubah keadaan kita
sendiri selari dengan petunjuk  al-Qur’an
dan as-Sunnah,

SELAMAT TAHUN BARU 1438H
“Moga Arah Hijrah Anda Sentiasa dalam Kebaikan bagi Mendapat

Rahmat, Redha dan Kasih Sayang Allah SWT.”

ISU

ISU 2/2016   |   SINAR ROHANI   |    11

VIRUS ZIKA
PERANGI

DENGAN KEBERSIHAN RUMAH
KEBERSIHAN sangat penting diamalkan dalam
kehidupan. Apabila fizikal bersih, jiwa dan rohani
juga akan turut bersih. Kebersihan mesti bermula
dalam diri dan dipraktikkan secara menyeluruh
dalam kehidupan berumah tangga dan
juga dalam kalangan masyarakat.

 Elakkan jangkitan virus zika
dan denggi, bermula dengan
kebersihan di halaman rumah
sendiri dan juga kawasan
kediaman dan perumahan. Berita
kematian mangsa pertama yang
dijangkiti virus zika di Likas, Kota
Kinabalu, Sabah baru-baru ini telah
mengejutkan  negara dan sewajarnya
menjadi peringatan kepada orang ramai.

Begitu juga dengan kes wanita berusia 48 tahun dari
Klang, Selangor disahkan sebagai rakyat
Malaysia pertama positif virus tersebut. Wanita
tersebut telah berkunjung ke Singapura pada

19 Ogos 2016 selama tiga hari dan mula
menunjukkan tanda positif virus tersebut.

Justeru, orang ramai dan juga pihak
bertanggungjawab perlu
membuka mata terhadap pembawa
wabak tersebut iaitu nyamuk Aedes
yang juga turut membawa demam
denggi. Lantaran itu, kebersihan dalam

rumah dan juga halaman rumah mesti
bebas daripada nyamuk Aedes.

Mencegah lebih baik daripada
mengubati seharusnya dimanfaatkan dan

dipraktikkan di setiap rumah.

DR AMINUDIN MANSOR
Pengamal media, PhD Persuratan Melayu, UKM

12   |   ISU 2/2016   |   SINAR ROHANI

ISLAM DAN SEMASA

 Manusia secara semula jadi atau secara fitrah
hidupnya menyukai perkara yang cantik, indah,
kemas dan bersih. Islam menggalakkan
umatnya sentiasa berkeadaan bersih dalam
kehidupan. Kebersihan mesti bermula dengan
kebersihan diri dan diikuti dengan kebersihan
rumah tangga. Sikap dan budaya bersih mesti
diterapkan dalam kehidupan masyarakat masa kini.
Tahap kebersihan di kawasan rumah kediaman,
taman perumahan, kampung dan
juga kawasan perbandaran
masih rendah. Bagi mereka yang
sentiasa mengamalkan budaya
bersih dan pembersih pada
kebiasaannya jarang
dijangkiti penyakit, Begitu
juga jika kita mengamalkan
kebersihan dalam penyediaan
makanan dapat mengelakkan
keracunan makanan.

 Ciri-ciri Mukmin yang berjaya sentiasa
menjaga kebersihan diri, kebersihan fizikal dan
mental dalam kehidupan seharian. Makanan
yang baik, bersih dan halal dapat meningkatkan
kesihatan yang berpanjangan.

 Islam juga menggalakkan umatnya sentiasa
bersih dan berhias diri. Antara perkara yang
diambil berat oleh Islam berkaitan berhias diri
adalah berkaitan menggalakkan amalan mandi,
bersugi atau menggosok gigi, membasuh tangan
sebelum makan, memakai bau-bauan wangi dan
menyikat rambut. Nabi SAW bersabda yang
bermaksud : “Sesungguhnya Allah SWT baik dan
menyukai kebaikan, bersih dan menyukai
kebersihan, murah hati dan senang kepada
kemurahan hati, dermawan dan senang kepada
kedermawanan. Oleh itu, bersihkan halaman
rumahmu dan jangan meniru-niru orang Yahudi.”
(Riwayat at-Tirmizi).

 Mengamalkan budaya bersih dalam
kehidupan sangat penting bagi mengelakkan
pelbagai penyakit bawaan binatang seperti
penyakit kencing tikus dan demam denggi yang kini
banyak mengorbankan nyawa penduduk terutama
di bandar-bandar. Lantaran itu, bagi menerapkan
amalan budaya bersih ini perlu bermula dari rumah
tangga dahulu. Kemudian diikuti dengan kerjasama
dan gotong-royong ahli masyarakat dan juga

kerjasama pihak majlis perbandaran dan pihak
berkuasa tempatan serta ketegasan pihak

kerajaan dalam menangani penyakit
berbahaya.

 Rekod Kementerian Kesejahteraan
Bandar, Perumahan dan Kerajaan

Tempatan tidak lama dulu menunjukkan
bahawa tahap kebersihan tandas masih

rendah. Rekod menunjukkan sebanyak 2,620
daripada 10,257 tandas awam milik pihak

berkuasa tempatan di seluruh negara masih diberi
taraf tiga bintang iaitu kurang memuaskan. Oleh itu,
bagi mengatasi permasalahan ini orang awam juga
perlu mempunyai kesedaran yang tinggi terhadap
penggunaan tandas awam dan bersama-sama
menjaga tahap kebersihannya dengan tidak
membuang sampah seperti plastik, puntung rokok
di dalam tandas dan sebagainya. Bagi memupuk
budaya bersih, kesedaran yang tinggi dan
kemahuan dalam menjaga kebersihan mestilah
bermula di rumah melalui kebersihan di dalam
rumah, parit dan longkang, persekitaran dan
halaman rumah bagi mengelakkan nyamuk Aedes
dan tikus membiak.

 Pemupukan budaya bersih ini mesti bermula
dari kesedaran diri sendiri, melalui pendidikan ibu
bapa dan kerjasama serta kesedaran masyarakat
setempat. Jika penerapan dan kesedaran ini dapat
dilakukan Malaysia akan menjadi negara bersih dan
tidak ada wabak penyakit seperti Kencing Tikus dan
Demam Denggi.

ISLAM DAN SEMASA

ISU 2/2016   |   SINAR ROHANI   |    13

Tahap kebersihan di gerai dan restoran di
negara ini juga masih berada di tahap yang

sederhana. Jarang kita temui pelekat di restoran yang
mendapat Gred A iaitu tahap kebersihan yang
tinggi. Kalau adapun hanya kebanyakannya pada
tahap sederhana yang diberikan oleh pihak berkuasa
tempatan dan majlis perbandaran. Akhlak Muslim
juga disarankan supaya menjaga kebersihan,
memelihara keindahan dan kesihatan diri. Setiap
Muslim digalakkan berusaha mencapai
kesempurnaan dalam kebersihan tubuh badan dan
juga penyediaan makanan.

 Justeru, kesihatan yang baik, keindahan
tempat tinggal dan kesegaran udara yang nyaman,
sama ada dari aspek rohani mahupun jasmani adalah
rahmat Allah SWT yang amat bernilai dianugerahkan
oleh-Nya kepada hamba-hamba-Nya yang menyukai
kebersihan dan mementingkan kesihatan diri.
Lantaran itu, harta benda, kekayaan dan jawatan
tidak ada gunanya, jika jasmani dan rohani tidak
sihat. Kesihatan fizikal dan rohani yang sentiasa sihat
adalah asas kepada kebahagiaan dan kesenangan
hidup di dunia ini.

 Pendidikan tentang budaya bersih ini
perlu diterapkan dan diamalkan bermula dari rumah
tangga dan diteruskan melalui pendidikan jasmani
dan kesihatan di sekolah bagi mendidik seseorang
sentiasa bersih, sihat dan cergas bagi mengelakkan
sebarang penyakit terutamanya menyebabkan larva
dan jentik-jentik membiak.

 Adalah menjadi suatu KESALAHAN jika
pemilik membiarkan rumah mereka tidak terjaga dan
boleh menyebabkan pelbagai penyebaran penyakit
seperti pembiakan nyamuk dan tikus.

Mengikut Seksyen 82 (5) Akta Kerajaan
Tempatan 1976, pemilik yang didapati
bersalah boleh didenda RM10,000 atau
kedua-duanya sekali

 Oleh itu, jagalah kesihatan diri bermula
dengan kebersihan  di halaman rumah dan
persekitarannya. Lihatlah orang yang jasmaninya
sihat, hatinya riang dan fikirannya segar
segala-galanya bermula dari kebersihan fizikal dan
rohani serta menyumbang kepada kesihatan diri
yang bermula dari rumah tangga yang bersih dan
ceria.

 Budaya atau amalan bergotong-royong
membersihkan kawasan rumah dan juga kawasan
taman perumahan perlu dilaksanakan dengan lebih
kerap bagi mengelakkan pembiakan nyamuk Aedes
yang boleh menyebabkan demam denggi dan juga
jangkitan virus zika. Ingatlah, kebahagiaan yang
sangat besar nilainya di dunia adalah kesihatan
jasmani dan rohani. Kesemuanya bermula dari
kebersihan diri dan hati serta kawasan kediaman.
Oleh yang demikian, bagi menerapkan budaya bersih
dan sihat  amalkan kebersihan dan kesucian di rumah
dan sekitarnya, badan, pakaian, makanan dan juga
kebersihan yang menjurus kepada kesucian roh dan
hati.

“Sesungguhnya Allah SWT
baik dan menyukai

kebaikan, bersih dan
menyukai kebersihan,

murah hati dan senang
kepada kemurahan hati,
dermawan dan senang

kepada kedermawanan. Oleh
itu, bersihkan

halaman rumahmu dan
jangan meniru - niru orang

Yahudi.”
(Riwayat at-Tirmizi).

14   |   ISU 2/2016   |   SINAR ROHANI

ISLAM DAN SEMASA

MOHAMAD FADZIL AWANG    |    Mahasiswa Kolej Universiti Islam Melaka (KUIM)

Realitinya dalam kehidupan ini pastinya kita tidak
akan terlepas daripada melakukan kesilapan.

“Berapa ramai di antara kita yang mudah untuk memaafkan kesilapan orang dan berapa
ramai di antara kita yang sukar untuk memaafkan kesilapan orang?” Sedangkan kita tahu

bahawa manusia itu sifatnya lemah dan seringkali melakukan kesilapan dalam hidupnya.
Tetapi mengapa masih ramai di antara kita sukar untuk memaafkan kesilapan

orang sedangkan diri kita sendiri tidak terlepas daripada melakukan
kesilapan.

PERSOALAN

MemaafkanINDAHNYA

KESILAPAN ORANG

Apakah kita lupa bahawa salah satu sifat Allah SWT ialah al-‘Afuw secara bahasanya
bermaksud Maha Pemaaf. Menurut Ibn Atsir, nama Allah ‘al-‘Afuw’ berasal dari
perkataan al-‘afwu (memaafkan) yang bererti memaafkan perbuatan dosa dan
tidak menghukumnya. Sepertimana firman Allah SWT yang bermaksud:

“Sesungguhnya Allah Maha Pemaaf, lagi Maha Pengampun.” (al-Haj : 60).

“Kalaulah Allah mengira kesalahan manusia serta terus menyeksa
mereka disebabkan amal jahat yang telah dikerjakan oleh mereka, tentulah
Dia tidak membiarkan sesuatu makhluk yang bergerak tinggal di muka bumi;
akan tetapi (dia tidak bertindak dengan serta-merta, bahkan) Dia memberikan
tempoh kepada mereka hingga ke suatu masa yang tertentu. Kemudian apabila
sampai tempoh mereka (maka Allah akan membalas masing-masing dengan adilnya), kerana
sesungguhnya Allah sentiasa melihat keadaan hamba-hamba-Nya.” (Fatir :45).

HALAL DAN HARAM

ISU 2/2016   |   SINAR ROHANI   |    15

 Islam sentiasa mengajar umatnya
memaafkan kesilapan orang bagi mengelakkan
wujudnya perasaan dendam dalam diri kita. Apabila
wujudnya perasaan dendam dalam hati, sudah pasti
hati kita akan menjadi hitam dan hidup kita sukar
mendapat  ketenangan. Perkataan Islam itu sendiri
bererti damai yang bermaksud tiadanya sikap
dendam dalam diri umat Islam itu sendiri.

 Sememangnya benar bukan mudah untuk
kita memaafkan orang, tetapi sikap ini sebenarnya
boleh dilatih dan dibiasakan dalam kehidupan
seharian kita. Sikap pemaaf juga merupakan salah
satu tanda keimanan Muslim terhadap Allah SWT.
Tanpa kita sedari, sebenarnya sikap pemaaf juga
merupakan salah satu cara untuk kita
mendapatkan keampunan daripada Allah SWT.
Kadangkala kita lupa untuk muhasabah diri dan
sukar untuk memaafkan orang, sedangkan kita lupa
bahawa kita juga manusia makhluk ciptaan Allah
SWT yang lemah dan sering melakukan
kesilapan di atas muka bumi ini. Salah satu cara
untuk menebus dosa kita adalah dengan cara
memaafkan orang yang pernah melukakan hati kita
dan pastinya Allah SWT akan membalasnya dengan
mengampunkan dosa-dosa kita. Firman Allah
SWT yang bermaksud : “Janganlah orang yang
berharta serta lapang hidupnya dalam kalangan
kamu, bersumpah tidak mahu lagi memberikan
bantuan kepada kaum kerabat dan orang miskin
serta orang yang berhijrah pada jalan Allah;
(sebaliknya) hendaklah mereka memaafkan serta
melupakan kesalahan orang itu; tidakkah kamu
suka supaya Allah mengampunkan dosa kamu?
(Ingatlah) Allah Maha Pengampun lagi Maha
Pengasih.” (an-Nur: 22).

 Selain melaksanakan ibadah terhadap Allah
SWT untuk menjaga hubungan kita dengan Allah
SWT, kita juga seharusnya menjaga hubungan
sesama manusia. Salah satu cara untuk kita
menjaga hubungan sesama manusia adalah
dengan mengamalkan sikap pemaaf di atas
kesilapan orang lain terhadap kita untuk

mengelakkan wujudnya sifat dendam dalam diri kita.
Apabila kita memaafkan orang, keredhaan Allah SWT
bukan sahaja datang kepada kita malah juga datang
kepada orang yang telah kita maafkan. Firman
Allah SWT yang bermaksud : “(Jika kamu hendak
membalas maka) balasan sesuatu kejahatan ialah
kejahatan yang bersamaan dengannya; dalam
pada itu sesiapa yang memaafkan (kejahatan
orang) dan berbuat baik (kepadanya), maka
pahalanya tetap dijamin oleh Allah (dengan diberi
balasan yang sebaik-baiknya). Sesungguhnya
Allah tidak suka kepada orang yang berlaku
zalim.” (as-Syura: 40).

 Sikap saling memaafkan juga sebenarnya
adalah salah satu cara terbaik dalam mendamaikan
pertelingkahan yang berlaku di antara kedua-dua
pihak. Apabila salah seorang di antara pihak
berbalah memaafkan kesilapan yang berlaku
sudah pasti Allah SWT akan melembutkan hati
pihak yang sedang marah sehingga kedua-dua
pihak yang bertelingkah saling bermaaf-maafan di
antara mereka. Sudah pasti kedua-dua pihak yang
berbalah tadi akan bahagia dalam kehidupan dunia
dan akhirat. Firman Allah SWT yang bermaksud :
“Tidaklah sama (kesannya dan hukumnya)
perbuatan yang baik dan perbuatan yang jahat.
Tolaklah (kejahatan yang ditujukan kepadamu)
dengan cara yang lebih baik; apabila engkau
berlaku sedemikian maka orang yang menaruh
rasa permusuhan terhadapmu, dengan
serta-merta akan menjadi seolah-olah seorang
sahabat karib. Sifat yang terpuji ini tidak dapat
diterima dan diamalkan melainkan oleh orang
yang bersikap sabar, tidak juga dapat diterima dan
diamalkan melainkan oleh orang yang mempunyai
bahagian yang besar daripada kebahagiaan dunia
dan akhirat”.  (Fussilat: 34-35).

16   |   ISU 2/2016   |   SINAR ROHANI

HALAL DAN HARAM

 Perbuatan memaafkan orang juga adalah
salah satu perbuatan yang dianggap mulia dan
perbuatan sunnah. Semasa awal dakwah Rasulullah
SAW, terlalu banyak dugaan yang dilalui oleh Baginda
SAW sehingga Baginda SAW pernah dibaling najis
oleh kaum Arab Quraisy ketika menyampaikan
dakwah. Pada ketika itu juga Baginda SAW turut
dimaki dan dihina namun Baginda SAW tidak pernah
sesekali membalas perbuatan jahat mereka tetapi
Baginda SAW memaafkan kesilapan mereka
terhadapnya.

Jelas bahawa perbuatan memaafkan orang juga
adalah salah satu perbuatan sunnah. Sesiapa yang
menghidupkan dan mengamalkan amalan sunnah
sudah pasti akan mendapat ganjaran pahala
daripada Allah SWT. Sepertimana Baginda SAW
pernah bersabda yang bermaksud:  “Sesiapa yang
menghidupkan satu sunnah dari sunnah-sunnahku,
kemudian diamalkan oleh manusia, maka dia akan
mendapatkan (pahala) seperti pahala orang yang
mengamalkannya dengan tidak mengurangi
pahala mereka walau sedikit pun”.
(Riwayat Ibn Majah).

 Mengapa masih ramai di antara kita yang
sukar untuk memaafkan kesilapan orang? Ada pula
segelintirnya bukan sahaja sukar memaafkan orang
tetapi menyimpan dendam terhadap orang tersebut.
Ketahuilah bahawa Syaitan akan sentiasa menghasut
manusia untuk melakukan kejahatan yang akan
menghitamkan hati manusia.

 Allah SWT berpesan menerusi Firman-
Nya yang bermaksud: “Wahai sekalian manusia!
Makanlah daripada segala yang ada di bumi yang
halal lagi baik dan janganlah kamu ikut jejak
langkah syaitan; kerana sesungguhnya syaitan itu
ialah musuh yang terang lagi nyata bagi kamu. Ia
hanya menyuruh kamu melakukan kejahatan dan
perkara yang keji serta (menyuruh) supaya kamu
berkata (dusta) terhadap Allah, segala perkara
yang tidak kamu ketahui (salah benarnya).”
(al-Baqarah : 168-169).

 Betapa mulianya orang yang memiliki sikap
pemaaf terhadap orang lain. Ketahuilah bahawa
menaruh dendam terhadap orang lain sebenarnya
akan membebankan lagi hati malah menyukarkan
untuk mencari ketenangan dalam hidup. Marilah
kita sama-sama muhasabah diri dan memaafkan
mereka yang pernah menyakiti hati kita supaya kita
mendapat ketenangan hidup di dunia dan akhirat.
Ketahuilah salah satu punca hidup kita tidak tenang
adalah disebabkan kita sukar memaafkan orang dan
memiliki sifat dendam. Firman Allah SWT yang
bermaksud : “Segeralah kamu mendapatkan
(mengerjakan amal-amal yang baik untuk
mendapat) keampunan daripada Tuhan kamu
dan (mendapat) Syurga yang bidangnya seluas
langit dan bumi, yang disediakan bagi orang
yang bertaqwa; Iaitu orang yang mendermakan
hartanya pada masa senang dan susah dan orang
yang menahan kemarahannya dan orang yang
memaafkan kesalahan orang. (Ingatlah), Allah
mengasihi orang yang berbuat perkara yang baik.”
(ali ‘Imran: 133-134).

HALAL DAN HARAM

ISU 2/2016   |   SINAR ROHANI   |    17

PERLIS INDERA KAYANGAN
Perlis merupakan negeri yang terletak paling utara dalam

peta Semenanjung Malaysia. Di sebelah utara,
negeri ini berjiran dengan Thailand, manakala di sebelah timur dan
selatan pula Negeri Kedah. Keluasan negeri ini ialah kira-kira 810
km persegi sahaja dan populasi 217,480 penduduk. Ibu negeri
Perlis ialah Kangar yang terletak sejauh 10 km dari Arau, Bandar
Diraja.

 Islam disebarkan di negeri ini melalui penaklukan dan juga
perdagangan. Menurut sejarah, Negeri Perlis pernah diletakkan
di bawah pemerintahan Kesultanan Kedah. Pembangunan Islam
di Perlis kini diberi perhatian serius melalui Jabatan Hal Ehwal
Agama Islam Perlis.

Di Perlis terdapat 103 buah masjid yang kebanyakan reka
bentuknya bersifat tradisi dan juga pengaruh seni bina Moghul.

Bahagian Penerbitan, JAKIM

18   |   ISU 2/2016   |   SINAR ROHANI

ZIARAH MASJID DI MALAYSIA

SEJARAH MASJID

 Masjid Negeri ini terletak di Arau. Peletakan
batu asas telah disempurnakan oleh Tuanku Syed
Putra Ibni Almarhum Syed Hasan Jamalullail, pada
2 Safar 1392 Hijri bersamaan 18 Mac 1972 Masihi
sempena sambutan hari keputeraan baginda yang
ke-54.

 Pada 6 Safar 1396 Hijri bersamaan
6 Februari 1976 Masihi telah berlangsung majlis
perasmian masjid ini oleh Tuanku Syed Putra Ibni
Almarhum Syed Hasan Jamalullail sempena
keputeraan baginda yang ke-58, iaitu kira-kira
empat tahun selepas peletakan batu asas. Sebelum
pembinaan masjid ini, Masjid Alwi yang terletak di
Kangar merupakan masjid pertama yang pernah
dijadikan sebagai Masjid Negeri bagi negeri Perlis.

KONSEP REKA BENTUK

 Masjid ini berkonsepkan seni bina klasik
Arab Moor. Ia mempunyai bumbung rata dan
kubahnya menjadi salah satu elemen yang dapat
dilihat dari jauh. Kubah ini terletak dengan
ketinggian kira-kira 20 meter dari permukaan
tanah. Bentuknya separa bulat berwarna biru
yang disesuaikan dengan warna dinding masjid.

 Terdapat dua buah kubah kecil dibina
di bahagian anjung. Bumbung menara azan pula
dari segi reka bentuk, menyerupai konsep kubah
Masjid Negara, iaitu berbentuk seperti payung
yang dikuncupkan.

KOMPONEN DALAMAN

 Mimbar masjid ini berusia 120 tahun
dan berasal daripada masjid lama yang terletak
bersebelahan masjid ini. Ia diperbuat daripada
kayu jati yang diimport. Kombinasi warna hitam

dan emas menyerlahkan keindahan ukiran
yang bermotifkan flora di bahagian pintu dan
dinding mimbar.

 Tulisan khat potongan ayat suci al-Qur’an
menjadi tatarias palang kedua-dua tiang pintu
mimbar. Warna emas juga turut digunakan pada
gerigi tangga daripada kayu berukir. Sebuah
kubah kecil diletakkan di bahagian bumbung
berbentuk bawang yang dihiasi pula jaluran
emas.

MASJID NEGERI1
ZIARAH MASJID DI MALAYSIA

ISU 2/2016   |   SINAR ROHANI   |    19

MASJID DIRAJA, TUANKU SYED JAMALULLAIL

PEMBUKAAN MASJID

 Masjid ini terletak di Kangar, ibu negeri Perlis. Ia dirasmikan oleh Seri
Paduka Baginda Yang di-Pertuan Agong ke-12, Tuanku Syed Sirajuddin Ibni
Almarhum Tuanku Syed Putra Jamalullail pada 6 Syawal 1426 Hijri bersamaan 8
November 2005 Masihi.

2

KONSEP REKA BENTUK

 Masjid ini berkonsep reka
bentuk tradisi dan juga pengaruh
reka bentuk asing yang dapat
dilihat pada bentuk kubahnya.
Bumbungnya berkonsepkan limas
dan berkubah di atas. Gerbang
separa bulat atau rounded arch
boleh dilihat di sepanjang
serambinya. Kemasan semula jadi
tanpa plaster atau raw digunakan
daripada batu-bata pada
dindingnya.

 Masjid ini mempunyai
halaman dalam atau dipanggil
‘courtyard’. Konsep halaman
ini sedikit berbeza kerana seni
lanskapnya menggunakan
pokok-pokok tanpa menyertakan
elemen air sebagaimana
kebiasaannya. Kemasan lantai
halaman dalam ini menggunakan
gabungan jubin seramik
permukaan kasar dengan pebble
wash.

 Keseluruhan tingkap dan
pintu masjid ini dibuat daripada
kayu. Di kiri dan kanan pintu ini
terdapat beberapa ayat bertulisan
Rumi dan Jawi warna putih
berlatarbelakangkan hitam.
Lubang-lubang udara di setiap
pintu menggunakan jeriji kayu
berlekuk dan berbentuk bulat,
sebagai hiasan dan juga
membolehkan pengudaraan

semula jadi di dalam ruang
masjid.

KUBAH DAN MENARA

 Kubah masjid ini berbentuk
separa bulat berwarna hijau
pudar. Di bahagian sebelah dalam
kubah pula berwarna biru, tanpa
sebarang hiasan atau kaligrafi.
Hanya terdapat penggunaan
susunan kayu pada bahagian tepi
kubah, iaitu bahagian siling. Ini
memberikan kesan pandangan
yang unik dan menarik.

 Menara masjid
berbentuk lurus dan runcing
di atas, dilengkapi dengan
tingkap-tingkap sepanjang
menaranya yang kelihatan
menjulang ke langit. Keseluruhan
bangunan masjid ini
menggunakan batu-bata tanpa
plaster disusun mengikut aturan
running board dan ia
mendominasi sebahagian
besar dinding bangunan masjid.
Susunan begini memperlihatkan
hiasan yang ringkas dan kemas
serta menarik perhatian.

MIHRAB, MIMBAR DAN
TATARIAS MASJID

 Mihrab masjid ini agak luas
dan terdapat anak tangga menuju
ke mimbar. Keunikan ruang solat
ini terletak pada kemasannya

yang ringkas,
berlainan
daripada konsep
keseluruhan
bangunannya.

 Batu
granit hitam
digunakan
pada dinding
dan juga tangga
yang berbentuk
spiral. Kemasan lantai tangga pula
menggunakan jubin seramik
berwarna perang. Gerbang
runcing digunakan untuk
menambah gaya pada ambang
mihrab.

 Mimbar yang terletak di
bahagian atas, mempunyai reka
bentuk separa bulat dan ia terletak
bersebelahan bahagian kanan
mihrab. Kemasan batu granit
hitam digunakan pada bahagian
dindingnya. Sebuah gerbang
berbentuk runcing atau pointed
arch menjadi konsep utama reka
bentuk mimbar ini. Seni kaligrafi
dengan kalimah Allah dan
Muhammad dilakar pada dinding
bahagian dewan solat. Gabungan
warna putih dan hitam daripada
batu granit menyerlahkan lagi
keindahan dan kelainannya.

20   |   ISU 2/2016   |   SINAR ROHANI

ZIARAH MASJID DI MALAYSIA

PENINGGALAN SEJARAH

 Semasa pemerintahan Raja Syed Alwi
Jamalullail, pembesaran dan tambahan
bangunan telah dilaksanakan secara
berperingkat-peringkat demi menampung
bilangan jemaah. Penambahan bangunan
tersebut menjadikan masjid ini kelihatan seakan
bersayap. Lampu-lampu minyak tanah
digunakan ketika mengadakan aktiviti masjid pada
waktu malam.

 Air untuk berwuduk pula diangkut secara
bergilir-gilir oleh anak-anak para jemaah
seminggu sekali dari anak sungai yang
berhampiran, iaitu Sungai Arau. Air yang
dibawa ini akan dicurahkan ke dalam kolah air
yang terletak bersebelahan masjid. Kerja-kerja
membersih di dalam dan di luar masjid pula
dilaksanakan secara bergotong-royong oleh anak-
anak jemaah masjid.

 Di bawah pemerintahan Raja Syed Putra
Jamalullail, Masjid Lama Arau sekali lagi telah
mengalami pelbagai perubahan seperti dibaik
pulih dan dibesarkan ruang masjid. Baginda turut
menempah sebuah mimbar kayu daripada Haji
Abdullah Buyung, seorang tukang yang terkenal
di Pulau Pinang pada zaman itu. Mimbar telah
disiapkan pada tahun 1322 Hijri bersamaan 1905
Masihi dan dibawa pulang ke Perlis melalui Sugai
Tebing Tinggi hingga Kangar dan seterusnya dibawa
ke Arau dengan menaiki kuda.

 Kini, Masjid Lama Arau tidak digunakan
lagi dan kawasannya telah dijadikan sebagai
makam diraja. Bangunannya telah dikekalkan dan
diletakkan di bawah pemuliharaan Jabatan Antikuiti
dan Warisan Negeri Perlis.

MASJID ARAU LAMA3
SEJARAH MASJID
 Masjid Lama Arau didirikan pada masa
pemerintahan Raja Syed Ahmad Jamalullail
sekitar tahun 1837 hingga 1897 Masihi. Kerja-kerja
pembinaan dilaksanakan hasil kerjasama antara
tukang-tukang Arab dan Melayu.

BAHAN BINAAN
 Kesukaran mendapatkan bekalan simen,
maka telur  ayam, telur itik dan pelbagai jenis
manisan telah digunakan sebagai pelekat bagi
menggantikan simen. Telur-telur ini hanya
diambil putihnya sahaja untuk meneguhkan
pegangan antara batu bata. Kecubung masjid
ini adalah daripada jenis kecubung besar yang
berdindingkan kaca berwarna hijau. Pada
bahagian atapnya pula diperbuat daripada batu
bata dan tanah liat yang turut diadun daripada
putih telur ayam dan telur itik.
 Pintu dan alang diperbuat daripada
kayu yang teguh, sementara lantai masjid pada
peringkat awalnya berasal daripada tanah liat,
namun kemudiannya telah disimen. Sebagai alas
duduk semasa menjalankan aktiviti dalam masjid,
tikar mengkuang, tikar menerung atau tikar
rumput telah digunakan.

ZIARAH MASJID DI MALAYSIA

ISU 2/2016   |   SINAR ROHANI   |    21

MASJID ALWI,
KANGAR

Masjid Alwi terletak di Jalan Baru
Kangar – Alor Setar. Ia dibuka
dengan rasminya pada 3 Syawal
1350 Hijri bersamaan 10 Februari
1932 Masihi oleh Raja Perlis
ketika itu, iaitu Raja Syed Alwi
Ibni Almarhum Tuan Syed Safi
Jamalullail.

   Pembinaan masjid
ini dibiayai hasil daripada
kutipan zakat fitrah dan
derma Kerajaan Negeri
Perlis semenjak tahun
1920-an lagi semasa
pemerintahan Pegawai
Penasihat British, iaitu Mr. M.C. Hay.

 Pada Februari 1933, iaitu semasa
pemerintahan Mr. O.E. Venables
barulah masjid tersebut siap dibina.
Nama masjid ini diambil bersempena
nama Raja Syed Alwi Ibni Almarhum
Tuan Syed Safi Jamalullail.

 Masjid Alwi pernah dijadikan
sebagai masjid negeri, negeri Perlis
sebelum masjid negeri yang baru
didirikan di Arau. Masjid ini
berkonsep seni bina Moghul, iaitu yang
dapat dilihat pada bentuk kubah masjid
ini. Ia mempunyai persamaan dengan
Masjid Zahir di Kedah.

22   |   ISU 2/2016   |   SINAR ROHANI

ZIARAH MASJID DI MALAYSIA

4

ZAINAB JUNOH    |    Penolong Pegawai Hal Ehwal Islam (Kanan)
       Bahagian Penerbitan, JAKIM

Rasulullah SAW bersabda yang bermaksud: “Sesungguhnya demam itu
merupakan ledakan api neraka Jahanam, maka sejukkanlah ia
dengan air.” (Riwayat Muslim).

Begitu juga sebuah hadith daripada Ibn Umar RA, bahawa Nabi SAW pernah
bersabda yang bermaksud: “Sesungguhnya demam itu atau demam
yang berat itu berpunca daripada bahang api neraka. Jadi,
sejukkanlah ia dengan air.” (Riwayat Muslim).

DEMAM
PENGHAPUS DOSA

 At-Tirmizi dalam Jami’nya menerusi hadith Rafi’ ibn Khudaij secara marfu’ meriwayatkan: “Apabila
salah seorang di antara kamu diserang demam dan demam itu adalah percikan api neraka, maka hendaklah
dipadamkan demam itu dengan air sejuk dan hendaklah berendam di dalam sungai yang mengalir. Hendaklah
dia mandi selepas fajar (subuh) dan sebelum terbit matahari. Hendaklah dia mengucapkan yang bermaksud:
“Dengan nama-Mu ya Allah, sembuhkanlah penyakit hamba -Mu dan benarkan bimbingan Rasul-Mu.”
(Riwayat at-Tirmizi).

 Dari sudut sains, demam (juga dikenali sebagai pyrexia atau hiperthermia terkawal) merupakan
isyarat perubatan biasa dengan ciri-ciri peningkatan suhu melebihi julat biasa 36.5–37.5 °C (97.7–99.5 °F)
disebabkan peningkatan pada titik set pengawal suhu badan . Peningkatan pada titik set ini mencetus ton
otot dan menggigil. Ketika suhu badan meningkat, terdapat rasa sejuk umum sungguhpun suhu badan
meningkat. Sebaik sahaja tahap suhu baru dicapai terdapat rasa panas. Demam merupakan satu tindak
balas imunisasi yang cuba menangani jangkitan bakteria atau virus. Demam boleh dicetuskan oleh pelbagai
keadaan dari selamat kepada potensi serius. Kecuali demam yang tinggi, rawatan biasanya tidak diperlukan,
bagaimanapun, ibuprofen (sejenis dadah yang tergolong dalam kumpulan ubat anti-keradangan tanpa
steroid ( nonsteroidal anti-inflammatory drug ) dan digunakan untuk mengurangkan kesakitan akibat
artritis) adalah berkesan bagi menurunkan suhu badan.

 Telah disebutkan dalam dua kitab hadith yang sahih daripada Ibn Umar, sesungguhnya Nabi SAW
bersabda yang bermaksud : “Sesungguhnya demam panas itu adalah berasal daripada percikan api neraka,
maka dinginkan ia dengan air.” ( Riwayat Muslim).

SAINS DAN ISLAM

ISU 2/2016   |   SINAR ROHANI   |    23

 Hadith di atas  ditentang
oleh para tabib yang dungu.
Mereka berpendapat bahawa cara
tersebut bertentangan dengan
rawatan demam yang biasa
mereka amalkan. Kami ingin
menjelaskan dengan bantuan
Allah dan petunjuk-Nya
kedudukan masalah itu
sepertimana berikut: Ketahuilah,
sesungguhnya ucapan Nabi SAW
itu ada dua kategori : Pertama
untuk seluruh penduduk bumi.
Kedua :  Khusus bagi sebahagian
sahaja. Maksud hadith tersebut
ditujukan khusus bagi penduduk
negeri Hijaz dan sekitarnya, kerana
kebanyakan penyakit demam yang
menimpa mereka disebabkan oleh
kepanasan matahari yang terik.
Dalam hal ini, air dingin sangat
besar manfaatnya, baik diminum
mahupun untuk mandi. Rasulullah
SAW sendiri apabila Baginda SAW
demam, meminta diambilkan
setimba air, lalu Baginda SAW
percikkan di atas kepala dan
mandi.

TANDA ATAU GEJALA DEMAM
SEPERTI :

1. Badan panas bila disentuh
2. Pernafasan meningkat
3. Muka menjadi merah
4. Tidak aktif, lemah dan
     sentiasa mahu tidur
5. Resah gelisah
6. Tiada selera makan
7. Menggigil

PERKARA YANG PERLU
DILAKUKAN DI RUMAH KETIKA
DEMAM ADALAH :

Tips untuk menyembuhkan
penyakit demam iaitu :

 ӵPesakit berehat di tempat
yang mempunyai peredaran
udara yang baik.
 ӵBerpakaian longgar dan
jangan berselimut kerana
ini akan meningkatkan suhu
badan.
 ӵMinum air atau cecair dengan
kerap untuk menambah
kehilangan bendalir dalam
badan.
 ӵMakan makanan ringan dan
mudah hadam seperti sup.
 ӵCuba mandi dengan
menggunakan air suam untuk
meredakan demam.
 ӵBeri ubat menurut arahan
doktor.
 ӵ Makan ubat seperti
paracetamol dengan jumlah
yang tepat untuk meredakan
demam.
 ӵMandi berjelum (mandi lap)
jika suhu melebihi 38°C .
 ӵMendemah bahagian badan
seperti kepala, kaki dan
abdomen dengan tuala basah
boleh juga menurunkan suhu
badan.

 Sekiranya demam
berlanjutan dan lama, perlu
berjumpa doktor dengan
segera atau pun suhu badan
yang tinggi kerana suhu yang
tinggi berpanjangan boleh
mengakibatkan sawan. Demam

yang berlarutan melebihi tiga
hari, terutama sekiranya terdapat
laporan kes demam denggi,
malaria atau sebarang penyakit
bawaan nyamuk di kawasan
sekitar.  Dalam Islam dianjurkan
doa untuk kesembuhan demam
sepertimana doa Nabi Ibrahim
AS yang termaktub dalam
al-Qur’an yang bermaksud : “Kami
berfirman: Wahai api! Jadilah
engkau sejuk serta selamat
sejahtera kepada Ibrahim!”
(al-Anbiya’ : 69).

JENIS DEMAM

 Pola perubahan
suhu mungkin sekali-sekala
membayangkan diagnosis
perubatan:

Demam terhenti-henti:
Suhu tinggi hanya hadir bagi
beberapa jam sehari dan normal
pada waktu yang lain, Contoh:
Malaria, kala-azar, pyaemia, atau
septicemia. Dengan malaria,
mungkin terdapat demam
dengan tempoh 24 jam (harian /
‘quotidian’), 48 jam (demam setiap
dua/tiga hari (“tertian”), atau 72
jam (demam setiap tiga/empat
hari (‘quartan’), menunjukkan
(Plasmodium malariae). Pola
ini mungkin kurang jelas bagi
pengembara.
Demam Pel-Ebstein: Demam
khusus yang dikaitkan dengan
Lymphoma Hodgkin, demam
tinggi pada satu minggu dan
rendah pada minggu berikut
dan seterusnya. Bagaimanapun,
terdapat perdebatan sama ada
pola ini benar-benar wujud.

24   |   ISU 2/2016   |   SINAR ROHANI

SAINS DAN ISLAM

Demam berpanjangan: Suhu
yang kekal melebihi normal
sepanjang hari dan tidak berbeza
melebihi 1 jam  dalam tempoh 24
jam. Contoh : lobar pneumonia,
demam kepialu, jangkitan
salur kencing,brucellosis, atau
tifus. Demam kepialu mungkin
menunjukkan pola demam
khusus, dengan peningkatan
bertingkat perlahan dan puncak
yang tinggi.

Demam Naik turun (‘Remittant’):
Suhu kekal melebihi normal
sepanjang hari dan naik turun
lebih dari 1  dalam 24 jam.
Contoh : Jangkitan endokarditis.

Demam neutropenik, juga
dipanggil febrile neutropenia,
adalah demam tanpa kehadiran
fungsi sistem imunisasi normal.
Disebabkan ketiadaan neutrophil
melawan bakteria, jangkitan
bakteria boleh merebak dengan
pantas dan demam ini biasanya
dianggap kecemasan perubatan.
Demam ini lebih biasa dilihat
pada mereka yang menerima
kemoterapi pemendam imunisasi
berbanding mereka yang sihat.

Febricula adalah demam
sederhana jangka pendek. Punca
tidak jelas dan tanpa patologi
yang jelas.

DEMAM BERPUNCA DARIPADA
BAHANG NERAKA?

 Menurut Ibn Qayyim
al-Jauziyah, maksud ucapan
Nabi SAW : “Demam itu berpunca
daripada bahang neraka Jahanam”
Iaitu panas demam yang
bergejolak sepertimana Rasulullah
SAW pernah bersabda dalam
hadith yang lain yang
bermaksud : “Panas matahari yang

terik berpunca daripada bahang
neraka Jahanam.”

 Terdapat dua pendapat
yang menjelaskan kedua-dua
hadith tersebut.

Pendapat pertama : Panas
tersebut merupakan satu
bayangan kepanasan neraka
Jahanam agar para hamba
Allah SWT menjadikannya
sebagai iktibar atau pengajaran.
Kemudian diberi kesembuhan
oleh Allah SWT sembuhkan
sebagai bandingan kebahagiaan,
keceriaan, kegembiraan serta
nikmat hidup dalam syurga Allah
SWT.

Pendapat kedua : Hadith tersebut
merupakan perumpamaan. Allah
SWT mengumpamakan panas
demam yang bergejolak seperti
bahang neraka Jahanam. Allah
SWT juga mengumpamakan terik
matahari dengan bahang neraka
Jahanam untuk mengingatkan
manusia akan panasnya bahang
seksa neraka. Panas yang
menyengat itu diumpamakan
sebagai bahang api neraka. Orang
yang menghampirinya akan terasa
bagaikan disentuh panas tersebut.

MAKSUD AIR

 Ucapan Nabi SAW :
“Sejukkanlah ia dengan air” juga
terdapat dua pengertian.

Pertama : Bermaksud segala jenis
air. Merupakan  pengertian hampir
kepada yang benar.

Kedua : Air zamzam. Mereka
yang berpendapat air zamzam
bersandarkan kepada sebuah
hadith yang diriwayatkan oleh
Imam Bukhari dalam Sahihnya,

daripada Abu Jamrah Nashr ibn
Imran al-Dhuba’i menceritakan:
“Aku pernah duduk dalam majlis
Ibn Abbas di Kota Makkah,
tiba-tiba aku diserang demam.
Kemudian Ibn Abbas berkata:
‘Sejukkan dengan air zamzam
kerana Rasulullah SAW bersabda
yang bermaksud, ‘Sesungguhnya
demam itu atau demam yang berat
itu berpunca daripada bahang
api neraka Jahanam. Oleh sebab
itu, sejukkanlah ia dengan air
atau Baginda SAW menyebut ‘Air
zamzam.’

 Manakala orang yang
berpendapat segala sejenis
air juga terdapat perbezaan
pendapat. Ada yang mengatakan
air yang disedekahkan kepada
orang lain. Ada juga yang
berpendapat air itu hendaklah
digunakan dalam rawatan.
Menerusi dua pendapat ini,
pendapat yang utama adalah air
itu hendaklah digunakan untuk
disedekahkan kerana memberi
seteguk air kepada orang yang
dahaga adalah perbuatan yang
amat terpuji.

 Walau bagaimanapun
yang lebih masyhurnya maksud
sebenar hadith tersebut adalah
air itu mestilah digunakan untuk
rawatan. Abu Nu’aim, seorang
ulama’ ada menulis “Hilyat
al-Auliya’” dan disahkan ulama’
bahawa terdapat hadith yang
berdarjat marfu’ bermaksud: “Jika
salah seorang di antara kamu
demam, hendaklah dia menyiram
tubuhnya dengan air sejuk selama
tiga malam pada waktu fajar.”
(Riwayat an-Nasa’i dan al-Hakim).

SAINS DAN ISLAM

ISU 2/2016   |   SINAR ROHANI   |    25

 Dalam kitab Sunan Ibn
Majah daripada Abu Hurairah
RA secara marfu‘ menyebut:
“Demam itu berasal dari peniup
tungku neraka Jahanam, maka
hapuskanlah ia dengan air sejuk.”
Menurut Imam al-Sindi dalam
menghuraikan Sunan Ibn Majah
berkata, “Hadith tersebut sahih dan
para perawinya boleh dipercayai.”
Dimaksudkan dengan peniup
tungku adalah peniup tungku
tukang besi yang dibahasakan
kepada neraka ini dalam bentuk
kiasan sahaja.

 Dalam Musnad dan
selainnya menerusi hadith Hassan
daripada Samurah dengan darjat
marfu’ bahawa Rasulullah SAW
bersabda yang bermaksud:
“Demam adalah sebahagian
daripada pakaian api neraka, maka
sejukkanlah ia menggunakan air.”
Rasulullah SAW sendiri apabila
demam, Baginda SAW meminta
diambilkan air lalu Baginda SAW
jiruskan ke kepala, kemudian
mandi.” (Riwayat al-Hakim dan
at-Tabrani).

 Teori dan kaedah
perubatan Ibnu Sina air adalah
salah satu daripada empat
unsur yang terdapat di dalam
tubuh badan. Bagaimanapun, air
berbeza daripada unsur-unsur
yang lain (iaitu tanah, angin
dan api) kerana ia termasuk
dalam kategori bahan-bahan
yang diambil sebagai makanan
(minuman). Walaupun air tidak
boleh menghasilkan nutrien,
namun ia berfungsi mengalirkan

nutrien dan mengelokkan struktur
nutrien tersebut. Air tidak boleh
menghasilkan nutrien kepada
badan kerana yang hanya boleh
menghasilkan nutrien ialah bahan
yang boleh memberi nutrien
melalui tenaga, iaitu darah dan
bahan yang lebih jauh daripada
itu, iaitu suatu komponen
daripada organ tubuh badan.

 Dalam hal ini, jisim yang
ringkas (seperti air) tidak akan
berubah kepada bentuk darah dan
juga tidak akan berubah kepada
bentuk organ tubuh badan selagi
jisim tersebut tidak berbentuk
kompleks. Walau bagaimanapun,
air merupakan suatu inti pati yang
boleh membantu dalam proses
pengaliran dan pelembutan
nutrien sehingga membolehkan
nutrien mengalir dengan mudah
ke dalam salur-salur darah
dan lubang-lubang kumuhan
(lubang anus, hidung, telinga
dan sebagainya). Fungsi yang
dimainkan oleh air ini tidak dapat
dielakkan bagi penyempurnaan
proses penutrienan.

 Air yang sejuk dalam
kuantiti yang sederhana adalah
jenis air yang paling sesuai bagi
mereka yang sihat walaupun
air jenis ini kadang-kadang
boleh memudaratkan saraf
serta tidak sesuai bagi mereka
yang mengalami masalah
pembengkakan organ-organ
visera tubuh. Selain itu, air
jenis ini boleh merangsang
syahwat dan menguatkan
organ gaster. Air yang panas

pula boleh merosakkan sistem
penghadaman, memadamkan
zat-zat makanan dan tidak boleh
mengurangkan rasa dahaga
dengan segera. Malah, air jenis
ini boleh jadi menyebabkan
penyakit dropsi dan demam hektik
di samping menyebabkan tubuh
badan menjadi layu.

 Demam paitu, air yang
mengandung unsur alum (tawas)
pula berfungsi dalam pengaliran
lebihan-lebihan darah haid,
batuk berdarah dan pengaliran
bawasir. Namun begitu , air jenis
ini akan menyebabkan berlaku
demam terhadap tubuh badan
yang hampir untuk demam. Air
yang mengandungi unsur iron
pula berfungsi menghilangkan
penyakit limpa dan membantu
perlakuan jimak. Manakala,
air yang mengandungi unsur
kuprum baik bagi mereka yang
mempunyai mizaj yang kurang
elok. Akhir sekali, apabila air yang
elok bercampur dengan air yang
kurang elok, maka air tersebut
akan dikuasai oleh jenis air yang
paling kuat antara kedua-duanya.

26   |   ISU 2/2016   |   SINAR ROHANI

SAINS DAN ISLAM

DEMAM PENGHAPUS DOSA

 Dalam kitab as-Sunan daripada Abu
Hurairah RA berkata: “Suatu ketika ada orang
yang membicarakan mengenai demam dekat
Rasulullah SAW, tiba-tiba seorang lelaki mencela
penyakit tersebut.” Rasulullah SAW bersabda
yang bermaksud : “Jangan mencela demam sebab
demam dapat menghapuskan dosa sebagaimana
api melenyapkan karat daripada besi.”
(Riwayat Ibn Majah).

 Menurut riwayat sebuah athar iaitu :
“Demam sehari boleh menghapuskan dosa
setahun.” Riwayat ini ada yang difahamkan
bahawa demam itu meresap ke dalam setiap
anggota tubuh dan sendi-sendinya. Manakala
jumlah sendi-sendi tubuh adalah sebanyak 360.
Justeru, demam itu dapat menghapuskan dosa
sejumlah sendi-sendi tersebut dalam sehari.

 Daripada Jabir RA berkata : Rasulullah
SAW pernah menemui Ummu al-Sa’ib kerana
melawatnya. Baginda bersabda: “Kenapa engkau
menggigil? Jawabnya: Demam dan tidak
ada keberkatan daripada Allah SWT. Sabda
Baginda SAW: Jangan mencaci demam, kerana
sesungguhnya ia menghapuskan kesalahan anak
Adam, sebagaimana mesin penghembus api
menghapuskan karat-karat pada besi.

 Terdapat pertikaian yang menyokong
dan menolak kepentingan demam dan isu
ini menimbulkan kontrovesi. Kajian Findland
mencadangkan pengurangan kematian bagi
jangkitan bakteria apabila demam. Secara teori,
demam mampu membantu dalam pertahanan
badan. Terdapat sesetengah tindak balas imunisasi
penting yang dipertingkatkan oleh suhu, dan
sesetengah pathogen dengan kecenderungan suhu
ketat boleh dielakkan.

 `Demam mungkin berguna pada
tahap tertentu kerana ia membenarkan
badan mencapai suhu tinggi, menyebabkan
persekitaran tidak menyenangkan bagi
sesetengah pathogen. Sel darah putih juga
membiak dengan pantas kerana persekitaran
yang sesuai dan mampu membantu melawan
pathogen dan mikrob merbahaya yang lain yang
menceroboh badan.

SAINS DAN ISLAM

ISU 2/2016   |   SINAR ROHANI   |    27

  ASRUL EFFENDI KAMARUZZAMAN
  Penolong Kurator

Sirih
pulang keGagang

Benar kata orang. Seperti sirih yang pulang ke gagang. Setelah
sekian lama berkelana di negeri orang dia akhirnya pulang
semula ke kampung halaman. Tempat dia dilahirkan dan

dibesarkan. Cuaca cerah yang jelas kelihatan di kaki langit
seolah-olah turut sama berasa gembira menyambut
kepulangannya.

“Pak Long tahu. Kau tinggalkan kampung ni kerana kecewa. Segala
peninggalan harta arwah ayah kau dibolot abang kau Baharin,” kata
pak longnya.

Baharuddin sebaliknya hanya mendiamkan diri saja.
Dia kemudiannya lalu menarik nafas yang panjang.

“Saya tidak mahu bergaduh dengan Abang Baharin. Saya sentiasa
ingat pesan arwah ayah. Supaya tidak bergaduh adik-beradik.
Disebabkan harta. Apabila dia sudah tidak ada lagi. Sebab itulah
saya mengalah. Dengan mengambil keputusan meninggalkan
kampung ini,” jelasnya.

28   |   ISU 2/2016   |   SINAR ROHANI

CERPEN

Suara angin yang bertiup sepoi-sepoi bahasa jelas
kedengaran. Membelah suasana kampung yang
indah dan permai. Bunyi pohon-pohon yang
bergoyangan ditiup angin juga jelas kedengaran.
Membelah suasana petang. Begitu juga dengan
bunyi daun-daun yang bergeseran ditiup angin.
Mengeluarkan irama yang sungguh merdu.
Menghiburkan jiwa pabila didengar.

Pak Long lalu menghela nafas yang panjang. Dia
kemudiannya lalu memandang wajah Baharuddin.

“Entahlah, Bahar …!” dia menggeleng-gelengkan
kepala.

“Pak Long sendiri pun tak faham dengan sikap
abang kau tu. Tamakkan harta. Kau ni adik dia.
Arwah ayah kau pun dah tinggalkan wasiat. Segala
harta dibahagi secara adil. Bukan milik dia seorang,”
sambungnya lagi.

“Mungkin dah nasib saya, Pak Long. Saya masih
ingat lagi. Saya diusir. Saya dituduh mahu merampas
semua harta peninggalan arwah ayah. Sedangkan
saya tak ada niat macam tu. Tapi saya tetap bersabar.
Semua ini adalah dugaan Tuhan buat saya. Saya tak
berdendam dengan dia. Dia tetap abang saya. Walau
apa pun apa yang dilakukannya itu menyentap hati
saya,” Baharuddin berkata dengan penuh panjang
lebar.

“Baguslah kalau macam tu, Bahar. Tak baik kita
berdendam. Tambah pulak dengan abang kandung
sendiri. Bersabarlah ajelah. Tuhan sentiasa bersama
dengan orang yang sabar. Setiap yang berlaku itu
ada hikmah di sebaliknya,” ujar Pak Long.

Perbualan mereka lalu terhenti. Apabila Mak Long
muncul sambil membawa dulang yang berisi dua
cawan air kopi dan sepinggan pisang goreng yang
masih panas lagi. Perlahan-lahan dia meletakkannya
di atas meja. Asap nipis yang keluar daripada air kopi
dan pisang goreng kelihatan teroleng-oleng naik ke
atas. Kemudian lalu menghilang.

“Minum, Bahar!” pelawa Mak Long. Sebaik-baik saja
selesai meletakkan hidangan di atas meja.

“Terima kasih, Mak Long!” dia membalas pantas
dengan mengangguk-anggukkan kepala.

“Susah-susah aje,” ucapnya lagi.

“Alah, Bahar. Air kopi dengan pisang goreng aje. Hah!
Kau minumlah dengan Pak Long. Mak Long ada kerja
yang belum selesai kat dapur tu,” beritahunya pada
Baharuddin. Mak Long kemudiannya lalu beredar
masuk semula ke dapur sambil membawa dulang
yang telah kosong.

“Hah, Bahar. Jemputlah minum,” pelawa Pak Long.

Angin yang datang dari arah bukit bertiup sepoi-sepoi
bahasa. Pohon-pohon yang tumbuh di halaman
rumah Baharin bagai menari-nari. Mengikut rentak
angin yang bertiup. Sekejap ke kanan dan sekejap ke
kiri.

“Jahanam macam ni! Jahanam!” bentak Baharin.

“Kenapa ni, bang? Angin tak ada hah ribut tak ada.
Tiba-tiba marah aje ni,” isterinya bersuara.

“Baharuddin dah balik!” dia membalas.

“Apa? Baharuddin dah balik?” Isterinya lalu terkejut.
Apabila mendengar apa yang dikatakannya itu.

“Ya! Dah heboh satu kampung. Tentu dia balik ni
nak menuntut hak dia!” katanya lagi dalam nada
suara yang marah. Ternyata dia tidak menyenangi
kepulangan adiknya itu.

“Abang mesti buat sesuatu. Kalau tidak susah kita
jadinya nanti,” desak isterinya pula.

“Ya!” dia pantas mengangguk-anggukkan kepala.
Sebagai tanda menyokong dengan apa yang
dikatakan isterinya itu.

“Abang akan pastikan dia tak akan dapat hak dia balik.
Dan tak akan pulang ke kampung ni lagi!” tambahnya
lagi.

“Apa abang nak buat?” soal isterinya pula.

“Ah! Itu kau tak perlu tahu!” potongnya dengan cepat.

“Tahulah aku apa nak buat nanti. Sudah. Tekak aku ni
pun dah haus. Pergi buat air!” Baharin mengarahkan
isterinya.

CERPEN

ISU 2/2016   |   SINAR ROHANI   |    29

Baharuddin lalu terperanjat. Apabila Pak Long
memberitahu yang Baharin telah menjual ke semua
harta peninggalan arwah ayahnya.

“Benar, Bahar. Tak ada satu pun harta arwah yang
tinggal. Habis semua dijualnya. Termasuk kebun getah
di hujung kampung tu,” jelas Pak Long.

“Sampai begitu sekali?” Dia mengangkat dan
mengangguk-angguk kepala memandang wajah Pak
Long.

“Dia sekarang dah kaya. Dah buka kilang perabot.
Modal dia buka kilang tu hasil daripada duit dia jual
kebun getah di hujung kampung tu,” nyatanya lagi
kepada Baharuddin.

“Arwah ayah dah pesan. Jangan jual kebun getah di
hujung kampung tu. Dia dah wakafkan tanah tu untuk
dibina sebuah pusat tahfiz. Untuk memberi peluang
anak-anak muda di kampung ini mendalami ilmu
agama. Tak apalah, Pak Long. Saya akan jumpa dia.
Saya akan tebus tanah tu balik,” dia berkata.

“Memang eloklah tu, Bahar. Sudah menjadi kewajipan
kita yang masih hidup ni. Menunaikan wasiat mereka
yang dah tak ada. Hah. Waktu asar pun dah masuk.
Marilah kita ke masjid,” ajak Pak Long.

“Yalah, Pak Long!” dia membalas.

Baharin lalu menuju ke muka pintu. Apabila
kedengaran suara orang memberi salam.
“Waalaikumsalam. Hah. Kau, Bahar!” Nada suara yang
dikeluarkannya itu jelas menunjukkan bahawa dia
amat tidak menyenangi kedatangan adiknya itu ke
rumahnya.

“Apa khabar, bang?” Dia menghulurkan tangan
bersalaman dengan abangnya.

“Baik!” Baharin pantas menarik tangannya semula.
Setelah bersalaman dengan adiknya yang setelah
sekian lama tidak ditemuinya itu.

“Tak payah masuk ke rumah. Lagipun aku ada hal ni.
Hah. Apa hal kau datang ni?” katanya lagi dalam suara
yang kasar.

Namun Baharuddin tetap tenang dan tidak mengambil
hati. Dengan apa yang ditunjukkan abangnya itu
kepadanya.

“Begini, bang. Saya dengar abang dah jual kebun getah
arwah ayah di hujung kampung tu,” ujarnya.

“Ya, betul! Apa kena-mengena dengan kau?” Baharin
membalas dengan keras sambil mengangkat kepala
tinggi. Memandang wajah adiknya itu.

“Bukankah arwah ayah dah berwasiat. Supaya tanah
itu didirikan sebuah pusat tahfiz,” dia sebaliknya
mengingatkan abangnya.

“Hei! Apalagi yang kau tak puas hati lagi ni. Hati kau
sakit aje kan. Bila tengok aku hidup senang begini,
kan!” jawab Baharin dengan meninggikan suara.
“Saya tak bermaksud begitu, bang. Tapi saya nak tebus
tanah tu balik. Wasiat arwah ayah kita mesti tunaikan.”
Dia tak henti-henti mengingatkan abangnya.
“Sudah! Lebih baik kau berambus dari sini. Aku tak
mahu tengok muka kau lagi!” jerkahnya dengan
sekuat-kuat hati.

“Bang dengar dulu …,” dia terhenti.

“Pergi aku kata! Pergi!” dia menghalau adiknya dalam
nada suara yang lantang.

Baharuddin sebaliknya lalu mengalah. Dengan
meninggalkan rumah abangnya. Baharin
memerhatikan saja adiknya berlalu pergi. Rasa marah
jelas kelihatan menebal di wajahnya.

“Macam tulah sikap dia, Bahar. Apabila dia
menganggap dialah orang yang paling kaya dalam
kampung ni,” Pak Long bersuara. Ketika keluar dari
masjid. Selepas menunaikan solat Isyak dan berjalan
beriringan dengan Baharuddin. Menuju ke tempat
letak kereta.

“Dihalaunya saya. Sedangkan saya datang dengan niat
yang baik. Dikatanya saya iri hati. Bila melihat dia dah
kaya,” dia membalas.

Pak Long sebaliknya lalu menepuk-nepuk lembut bahu
Baharuddin.

“Sabarlah, Bahar. Berdoalah. Semoga dia diberikan
hidayah dan sedar terhadap kesilapan yang telah
dilakukannya selama ini,” katanya.

“Mudah-mudahan begitulah, Pak Long!” harapnya
sambil mengangguk-anggukkan kepala.

30   |   ISU 2/2016   |   SINAR ROHANI

CERPEN

“Hah! Marilah kita ke rumah. Pak Long suruh Mak
Long kau masak lebih malam ni. Nak ajak kau makan
sama,” Pak Long mengajaknya.

“Yalah, Pak Long!” Dia menerima ajakan Pak Long itu.

Baharin lalu menjawab panggilan telefon.

“Hello! Hah, Sham. Apahal pagi-pagi lagi ni dah
telefon.
Apa? Kilang terbakar. Semua musnah …!” Nada
suaranya lemah. Dia kemudiannya lalu tunduk.
Bersama-sama rasa kesedihan yang membungkus
wajahnya.

“Kenapa, bang?” tanya isterinya pantas. Wajahnya
juga kelihatan cemas. Dari raut wajah suaminya itu
dia dapat membaca. Tentu sesuatu kejadian yang
buruk telah
berlaku.

“Kenapa, bang?” tanya isterinya pantas. Wajahnya
juga kelihatan cemas. Dari raut wajah suaminya itu
dia dapat membaca. Tentu sesuatu kejadian yang
buruk telah berlaku.

Mulutnya seperti terkunci rapat. Tidak berdaya untuk
menjawab pertanyaan isterinya itu. Seluruh tubuhnya
terasa lesu dan tidak bermaya. Hanya mampu
menggeleng-geleng lemah. Hanya itulah saja yang
mampu dilakukannya. Isterinya semakin cemas.
Apabila melihat gelagat yang ditunjukkannya itu.

Dia kemudiannya lalu perlahan-lahan mengangkat
muka dan memandang wajah isterinya.

“Kilang kita terbakar …,” dia bersuara layu.

“Apa …? Terbakar …?” isterinya juga menyambut
dalam nada suara yang lemah.

Hidup Baharin menjadi derita semenjak kilang
perabotnya terbakar. Dia telah mengalami kerugian
yang banyak.

“Sabarlah, bang. Semua ni dah takdir,” Baharuddin
menenangkan abangnya.

“Maafkan aku, Bahar. Aku benar-benar menyesal.
Mungkin ini balasan Tuhan terhadap segala
perbuatan yang aku lakukan selama ini,” luahnya.

“Akak pun begitu jugak, Bahar. Akak minta maaf.
Kerana terlalu tamakkan harta peninggalan arwah

ayah. Sehingga sanggup menghasut abang. Supaya
kau tak dapat bahagian kau,” kata isteri Baharin.

“Sudahlah tu, bang, kak. Bersyukurlah. Kerana Allah
SWT telah memberikan petunjuk kepada abang
dan kakak. Agar kembali semula ke pangkal jalan,”
Baharuddin membalas pula sebaliknya.

“Memang betul kata Bahar tu. Yang sudah tu
sudahlah. Jadikanlah ia sebagai pengajaran.
Yang berguna dalam hidup ini. Supaya tidak
mengulanginya pada masa yang akan datang,” celah
Pak Long.

“Abang berjanji, Bahar. Abang akan tebus semula
tanah kebun getah di hujung kampung tu. Untuk
menunaikan wasiat arwah ayah. Membina sebuah
pusat tahfiz,” ucapnya.

“Tanah kebun getah di hujung kampung tu dah pun
saya tebus. Saya akan usahakan untuk membina
sebuah pusat tahfiz di tanah tu. Sama-samalah
kita berdoa. Semoga Allah SWT mengizinkan dan
memberkati segala yang kita lakukan. Bang. Ini untuk
abang.” Dia menghulurkan
sekeping cek kepada abangnya.

Baharin lalu menyambut cek yang dihulurkan
adiknya. Terperanjat dia apabila melihat jumlahnya
yang begitu banyak.

“Banyak ni, Bahar …. Mana kau dapat duit sebanyak
ni …?” Suaranya terputus-putus. Kerana terkejut dan
tidak percaya. Adiknya yang selama ini dianggapnya
hidup
merempat di negeri orang mempunyai duit yang
banyak.

“Saya tanggung semua kerugian abang,” nyatanya.

“Tapi dari mana kau dapat duit?” desak Baharin lagi.

“Saya sebenarnya ada syarikat perniagaan di
Kuala Lumpur,” jelasnya.

Bertambah terperanjat Baharin apabila mendengar
segala penjelasan yang diperkatakan oleh adiknya
itu.

CERPEN

ISU 2/2016   |   SINAR ROHANI   |    31

Setiap pembangunan tidak mungkin dapat dilaksanakan kecuali ada pelakunya (development
actors). Dalam teori pembangunan yang berteraskan Islam, pelakunya ialah manusia. Begitulah
juga dalam teori pembangunan lazim. Meskipun pelaku pembangunan dalam kedua-dua teori ini

adalah sama. Namun fungsi manusia sebagai pelaku pembangunan dalam teori pembangunan lazim
adalah berbeza dengan fungsi manusia dalam teori pembangunan berteraskan Islam.

 Hal ini kerana acuan yang membentuk kedua-dua teori pembangunan ini adalah berbeza. Teori
pembangunan berteraskan Islam dibentuk beracuankan tasawur Islam, manakala teori pembangunan
lazim dibentuk beracuankan tasawur lazim.

 Oleh sebab teori pembangunan lazim beracuankan tasawur lazim maka manusia dalam teori
pembangunan lazim itu hanya dilihat dari aspek keupayaan dan kekuatan fizikalnya semata-mata tanpa
mengambil kira aspek spiritual. Oleh itu, manusia dalam teori pembangunan lazim hanyalah manusia
fizikal atau pseudo-manusia, iaitu manusia yang tidak lengkap sebagai satu manusia. Perkara ini dapat
dibuktikan melalui sifat fungsi pengeluaran dalam teori pembangunan lazim, iaitu P = f(T, M, B, K....n

PELAKU
PEMBANGUNAN
LAZIM

PELAKUPEMBANGUNAN
BERTERASKAN ISLAM

Pensyarah Kanan
Pusat Kajian Pengurusan Pembangunan Islam (ISDEV), Universiti Sains Malaysia (USM)

DR MOHD SHUKRI HANAPI

vs

 P  ialah pengeluaran,
 M ialah modal,
 B  ialah buruh,
 K  ialah keusahawanan dan
 n  ialah faktor-faktor pengeluaran

  yang lain seterusnya

32   |   ISU 2/2016   |   SINAR ROHANI

GLOBAL

Pensyarah Kanan
Pusat Kajian Pengurusan Pembangunan Islam (ISDEV), Universiti Sains Malaysia (USM)

 Dalam fungsi pengeluaran
ini, faktor pengeluaran yang
berhubung dengan manusia
ialah buruh dan keusahawanan.
Sebenarnya manusia dalam bentuk
buruh dan keusahawanan ini
hanyalah merujuk kepada kekuatan
fizikal, keupayaan produktiviti dan
akal manusia sahaja. Kesemuanya
tidak mengambil kira hal-hal
kerohanian seperti iman dan
takwa manusia serta fungsi utama
penciptaan manusia sebagai hamba
dan khalifah Allah SWT.

 Dalam pembangunan
lazim, agama dijadikan alat kepada
pembangunan dan bukannya
pembangunan menjadi alat kepada
agama. Misalnya, Michael P.
Todaro seorang yang mempunyai
aliran pemikiran Progresif/
Radikal dalam bukunya “Economic
Development in the Third World,”
telah menyentuh tentang aspek
spiritual. Beliau berpandangan
pembangunan mestilah dipandang
sebagai suatu proses multidimensi
yang meliputi pelbagai perubahan
seperti struktur sosial, sikap
masyarakat, institusi-institusi
nasional, penghapusan kemiskinan,
mengurangkan jarak antara
orang yang berpendapatan tinggi
dengan yang berpendapatan
rendah di samping tetap mengejar
pertumbuhan ekonomi. Ringkasnya,
pembangunan dikatakan mestilah
mencerminkan perubahan
menyeluruh atau penyesuaian
sistem sosial secara keseluruhan,
tanpa mengetepikan kepelbagaian
keperluan asas (makanan,
tempat tinggal, kesihatan dan
keamanan). Di samping itu,
ia juga perlu mengambil kira
keinginan-keinginan individu
atau kelompok sosial seperti
pemilikan kekayaan yang lebih
banyak, mempertahankan jati
diri, kebebasan sehingga wujud
kehidupan yang lebih baik, sama ada

secara material mahupun spiritual.

 Pandangan Michael
P. Todaro ini selari dengan
W. Arthur Lewis dalam bukunya
“Some Aspects of Economic
Development,” berpandangan
bahawa pertumbuhan ekonomi
adalah bergantung kepada sikap dan
pemikiran manusia terhadap kerja,
kekayaan, berjimat cermat dan
sebagainya. Walau bagaimanapun,
pertumbuhan ekonomi dikatakan
akan lebih mudah berjaya
jika agama menyesuaikan dan
menghalalkan segala perubahan
yang bergerak ke arah kemajuan
yang diterokai oleh sistem sedia
ada (sistem sekular). Sebenarnya,
pandangan W. Arthur Lewis
ini menekankan bahawa untuk
memperoleh kemajuan, maka
agama tidak boleh menyekat
sebarang kaedah dan pengeluaran
yang dihasilkan. Walaupun Michael
P. Todaro dan W. Arthur Lewis
ada menyentuh unsur spiritual
atau agama, namun ia dianggap
bukan sebahagian daripada
pembangunan. Michael P. Todaro
misalnya, cenderung melihat
kejayaan pembangunan fizikal
dan material akan memperbaiki
kehidupan spiritual, bukannya
spiritual yang akan memperbaiki
pembangunan fizikal dan material.
W. Arthur Lewis pula meletakkan
agama ke tahap rendah kerana
beliau menghendaki agar agama
menyokong sistem sekular supaya
pembangunan terus mengalami
kemajuan tanpa sebarang halangan.

 Dalam hal ini, agama dilihat
menjadi alat kepada pembangunan,
bukannya pembangunan menjadi
alat kepada agama. Di sini jelas
mempamerkan teori pembangunan
lazim yang mempercayai manusia
boleh dan patut menguruskan
pembangunan ekonominya tanpa
mengambil kira peraturan agama.

 Bagi membuktikan hal ini,
misalnya teori Modenisasi yang
lahir di Barat setelah falsafah Barat
berjaya meminggirkan agama
dan tradisi daripada menguasai
masyarakat telah menolak
pandangan alam yang berdasarkan
agama dan membangun tasawur
baru yang menolak aspek metafizik.
Oleh sebab itu, teori Modenisasi
meletakkan manusia bukan sebagai
hamba dan Khalifah Allah SWT.
Manusia dipandang cukup tinggi
sehinggakan dianggap sebagai
penentu segala sesuatu (measure
of all things), pembawa dan
sumber segala hak. Sebenarnya,
pemikiran teori pembangunan
lazim ini mendidik manusia supaya
memisahkan ajaran agama dalam
pembangunan ekonomi. Justeru,
manusia dalam teori pembangunan
lazim dianggap sebagai makhluk
ekonomi yang fungsinya sekadar
mengeluar dan mengguna
semata-mata. Perkara inilah yang
ditekankan oleh John Stuart Mill
dalam bukunya “Essays on Some
Unsettled Questions of Political
Economy.”

 Jelas bahawa fungsi
manusia dalam teori pembangunan
lazim tidak lebih daripada
barangan dan alat. Dengan itu,
pelaku pembangunan dalam
teori pembangunan lazim
dipercayai dilahirkan hanya
untuk menjalankan fungsi yang
stereotaip dan sirkularistik seperti
mengguna, membesar, belajar,
bekerja, berkeluarga, reproduktif
dan meninggal dunia. Mereka juga
dianggap hanya sebagai manusia
pengeluar atau pengguna yang
hanya mengambil kira kekuatan
fizikal, akal, kemahiran dan segala
perkara yang berbentuk lahiriah
semata-mata.

GLOBAL

ISU 2/2016   |   SINAR ROHANI   |    33

 Hal ini jelas berbeza dengan manusia
berdasarkan tasawur al-Qur’an dan hadith, iaitu sebagai
suatu komposit yang terdiri daripada unsur-unsur
fizikal, roh, akal dan nafsu. Islam menjelaskan aspek
fizikal itu sebagai diri haiwaniyyah (haiwan), manakala
aspek roh itu sebagai diri natiqah (rasional). Simbiosis
antara aspek inilah menjadikan manusia itu manusia.
Kedua-duanya saling bergantungan antara satu
sama lain untuk memberi makna kepada kehidupan.
Sekiranya salah satunya tiada atau kepentingan salah
satunya terabai, maka manusia tidak lagi menjadi
manusia.

 Manusia selaku makhluk Allah SWT ini
mempunyai fungsi yang lebih khusus daripada fungsi
manusia dalam pembangunan lazim yang beracuankan
tasawur lazim. Menurut Muhammad Syukri Salleh
dalam bukunya “Tujuh Prinsip Pembangunan
Berteraskan Islam,” menyatakan aktiviti pengeluaran
dan penggunaan hanyalah sebahagian daripada alat
untuk manusia menjalankan atau mempertahankan
fungsi khusus yang dipertanggungjawabkan ke atas
mereka iaitu sebagai hamba dan khalifah Allah
SWT di bumi ini. Hamba merupakan fungsi yang
menghubungkan manusia dengan Allah SWT, manakala
khalifah pula merupakan fungsi yang menghubungkan
manusia sesama manusia. Fungsi pertama manusia
sebagai hamba Allah SWT ini dijelaskan dalam firman
Allah SWT yang bermaksud : “(Ingatlah) Aku tidak
menciptakan jin dan manusia melainkan untuk mereka
menyembah dan beribadah kepada-Ku.”
(adh-Dhariyat : 56).

 Ayat ini menerangkan tentang salah satu
daripada fungsi utama penciptaan manusia iaitu untuk
mengabdikan diri kepada Allah SWT. Ia merupakan
tugas yang menentukan ada hamba yang menyembah
dan ada Tuhan yang disembah. Perkara ini digambarkan
dalam ungkapan illa liya‘budun (melainkan untuk
mereka menyembah dan beribadah kepada Allah
SWT). Penggunaan perkataan illa adalah untuk hasr
(pembatasan) iaitu dibataskan pengabdian diri kepada
Allah SWT sahaja. Manakala penggunaan huruf lam
al-‘illah yang bermaksud ‘tujuan’ sebelum perkataan
ya‘budun itu pula dapat menjelaskan lagi tujuan Allah
SWT menciptakan manusia adalah semata-mata untuk
beribadah kepada-Nya.

 Sebenarnya perkara ini juga ada dijelaskan
menerusi hadith Rasulullah SAW yang diriwayatkan

daripada Mu‘az ibn Jabal RA berkata: Ketika aku
ditumpangi oleh Rasulullah SAW dan tiada penghalang
antara diriku dengan Baginda SAW kecuali pelepah
kayu yang diletakkan di belakang unta,” Baginda SAW
memanggilku: “Wahai Mu‘az! Lantas aku menjawab:
Baik, wahai Rasulullah! Aku memenuhi panggilanmu.”
Setelah itu Baginda teruskan perjalanan dan
memanggilku lagi: “Wahai Mu‘az! Lantas aku menjawab:
“Baik, wahai Rasulullah! Aku memenuhi panggilanmu.”
Kemudian Baginda SAW bertanya: “Apakah hak
Allah ke atas hamba-Nya?” Aku menjawab: “Allah dan
Rasul-Nya yang lebih mengetahui.” Baginda bersabda:
“Hak Allah ke atas hamba-Nya adalah supaya mereka
beribadah kepada-Nya dengan sebenar-benar dan tidak
menyekutukan-Nya dengan sesuatu pun.”
(Riwayat Bukhari).
 Menerusi hadith ini diterangkan bahawa
manusia itu adalah sebagai hamba yang ditugaskan
beribadah kepada Allah SWT. Dalam beribadah itu
pula, manusia dilarang mensyirikkan Allah SWT
dengan sesuatu pun.

 Berhubung dengan surah ad-Dhariyat ayat 56
sebelum ini juga, Ibn Kathir dalam tafsirnya “Tafsir
al-Qur’an al-‘Azim” memetik pandangan Ibn ‘Abbas
RA yang mengatakan bahawa manusia diciptakan
agar mengakui ketuhanan Allah SWT dengan
beribadah kepada-Nya, sama ada secara sukarela
(taw‘an) mahupun terpaksa (karhan). Hal ini berbeza
dengan pandangan Mujahid RA yang dipetik oleh
al-Syawkaniy dalam tafsirnya “Fath al-Qadir al-Jami‘
Bayn al-Fannay al-Riwayah wa al-Dirayah min ‘Ilm
al-Tafsir” bahawa manusia diciptakan untuk mengenali
Allah SWT. Maksudnya, setelah manusia benar-benar
mengenali Allah SWT iaitu tentang kewujudan dan
kebesaran-Nya, mereka akan mengabdikan diri kepada
Allah SWT dengan beribadah kepada-Nya.

 Meskipun antara kedua-dua tafsiran ini wujud
sedikit perbezaan, namun ia tidak bertentangan.
Pendapat Ibn ‘Abbas RA menekankan aspek taqwim
(penciptaan) manusia sebagai hamba Allah SWT,
sedangkan pendapat Mujahid RA lebih menekankan
aspek taklif (pembebanan tanggungjawab). Oleh itu,
jelaslah bahawa manusia diciptakan sebagai hamba
atau makhluk yang tunduk kepada kehendak Allah
SWT sekali gus dibebani dengan tanggungjawab untuk
memanifestasikan ketundukannya iaitu beribadah
kepada Allah SWT.

34   |   ISU 2/2016   |   SINAR ROHANI

GLOBAL

 Pertanggungjawaban fungsi
manusia sebagai hamba ini telah
ditetapkan sebelum kelahiran
seseorang manusia itu lagi iaitu
sewaktu di alam roh. Allah SWT
berfirman yang bermaksud:
“(Ingatlah wahai Muhammad),
ketika Tuhanmu mengeluarkan zuriat
anak-anak Adam (turun-temurun)
dari (tulang) belakang mereka. Dia
menjadikan mereka saksi terhadap
diri mereka sendiri, (sambil Dia
bertanya dengan Firman-Nya) :
“Bukankah Aku Tuhan kamu?”
Mereka menjawab: “Benar
(Engkaulah Tuhan kami), kami
menjadi saksi.” (Kami lakukan yang
sedemikian itu) supaya kamu tidak
berkata kelak. “Sesungguhnya kami
lalai (tidak diberi peringatan) tentang
(hakikat tauhid) ini.”
(al-A‘raf : 172).
 Ayat ini menjelaskan perihal
perjanjian yang berlaku ketika
seluruh zuriat manusia berada di
alam roh sebelum kelahiran fizikal
mereka di alam dunia ini. Mereka
melafazkan kesaksian sekali gus
perjanjian tentang ketuhanan
Allah SWT iaitu hakikat Tauhid
Rububiyyah  dan Tauhid Uluhiyyah.
Jelas di sini bahawa peristiwa ini
sebagai pangkal tempat titik tolaknya
seluruh kehidupan manusia. Setelah
manusia mengiktiraf Tuhan, manusia
sebenarnya telah menyerahkan
dirinya untuk patuh dan taat kepada
Allah SWT. Justeru, apabila Tuhan
yang dipersaksikan itu menurunkan
titah perintah melalui al-Qur’an dan
as-Sunnah manusia wajib akur dan
tunduk.
 Seluruh manusia,
terutamanya umat Islam harus
mengingat kembali kesaksian
dan perjanjian ini dan harus
mengatur tindak-tanduk seluruh
aspek kehidupan mereka dalam
kepatuhan kepada titah perintah
Allah SWT sesuai dengan kesaksian

dan pengakuan mereka. Menginsafi
peristiwa ini, setiap pelaksanaan
tugas dan tanggungjawab mestilah
dalam ketaatan dan kepatuhan
kepada Allah SWT. Tidak wajar
sekiranya manusia yang mengaku
janji taat setia terhadap sesuatu
wibawa autoriti, tetapi kemudiannya
melakukan segala keingkaran dan
pengkhianatan kepada perakuan itu.

 Apabila dalam tasawur
al-Qur’an dan as-Sunnah itu manusia
berfungsi sebagai hamba Allah
SWT, maka ia membawa maksud
segala usaha pembangunan yang
dilakukan itu adalah semata-mata
untuk mendapatkan keredhaan
Allah SWT. Ia meletakkan setiap
usaha pembangunan yang dilakukan
itu sebagai ibadah yang akan
memperoleh ganjaran pahala di
akhirat kelak.
 Selain berfungsi sebagai
hamba Allah SWT, manusia juga
berfungsi sebagai khalifah Allah
SWT. Fungsi kedua manusia ini
dijelaskan menerusi firman Allah
SWT yang bermaksud : “(Ingatlah)
ketika Tuhanmu berfirman kepada
malaikat: “Sesungguhnya Aku hendak
menjadikan seorang khalifah di
bumi. Mereka  bertanya (tentang
hikmah ketetapan Tuhan itu dengan
berkata): “Adakah Engkau (Ya
Tuhan kami) hendak menjadikan di
bumi itu orang yang akan membuat
bencana dan menumpahkan darah
(berbunuh-bunuhan), padahal
kami sentiasa bertasbih dengan
memuji-Mu dan menyucikan-Mu?
Tuhan berfirman: Sesungguhnya Aku
mengetahui segala perkara yang kamu
tidak mengetahuinya.”
(al-Baqarah :30).
 Ayat ini jelas mempamerkan
fungsi manusia sebagai khalifah
di bumi. Hal ini dapat dibuktikan
melalui penggunaan perkataan ja‘il
(penjadi) dalam ayat tersebut.

 Menurut at-Tabariy dalam
tafsirnya “Al-Jami‘ lil Ahkam
al-Qur’an”, perkataan ja‘il dalam
ayat tersebut bermakna khaliq
(Pencipta). Pentafsiran mereka ini
berdasarkan pandangan Abu Rawq
yang mengatakan semua perkataan
ja‘ala dalam al-Qur’an itu sama
makna dengan perkataan khalaqa
(cipta). Meskipun demikian, terdapat
perbezaan makna antara perkataan
khalaqa dengan ja‘ala sebelum
ini. Perkataan khalaqa bermakna
menciptakan sesuatu daripada tiada
kepada ada. Ia mengandungi makna
dasar pemberian yang berbentuk
fizikal dan psikologi. Manakala
perkataan ja‘ala pula bermakna
menetapkan suatu kedudukan bagi
sesuatu yang lain. Maksudnya ialah
manusia dijadikan atau ditetapkan
oleh Allah SWT berfungsi sebagai
khalifah di bumi ini setelah
diciptakan. Ia lebih kepada aspek
fungsi penciptaan manusia.
 Sebenarnya kekhalifahan
itu merupakan keutamaan yang
diberikan oleh Allah SWT kepada
manusia berbanding semua
makhluk-Nya yang lain. Allah
SWT menyerahkan tugas khalifah
kepada manusia sebagai satu nikmat
umum ke atas Nabi Adam AS dan
semua anak cucunya. Selain itu,
penyerahan tugas khalifah ini juga
sebagai satu ujian dan penghormatan
kepada manusia. Oleh itu, jelaslah
bahawa penugasan manusia sebagai
khalifah ini merujuk kepada
tanggungjawab atau beban tugas
dalam mengurus, mentadbir dan
membangunkan bumi ini mengikut
prinsip-prinsip Islam. Manusia yang
berfungsi sebagai khalifah di bumi
ini mempunyai beberapa tugas dan
tanggungjawab tertentu. Selain
memperhambakan diri kepada Allah
SWT. Mereka juga mempunyai
tugas-tugas yang lain.

GLOBAL

ISU 2/2016   |   SINAR ROHANI   |    35

 Antara tugas tersebut adalah menegakkan
hukum Allah SWT di atas muka bumi ini dengan adil
dan saksama. Ditugaskan untuk memakmurkan bumi
ini yang merangkumi manusia itu sendiri, haiwan,
tumbuh-tumbuhan dan seluruh makhluk ciptaan Allah
SWT yang lain.

 Menurut M. Quraish Shihab dalam buku
“Membumikan Al-Qur’an: Fungsi dan Peranan Wahyu
dalam Kehidupan Masyarakat,” kekhalifahan itu
mempunyai tiga unsur yang saling berkaitan. Pertama,
manusia itu sebagai khalifah. Ia digambarkan dalam
ungkapan-ungkapan inni ja‘il fi al-ard khalifah “kami
jadikan seorang khalifah di bumi” (al-Baqarah : 30)
dan inna ja‘alnaka khalifah “kami menjadikan kamu
khalifah” (Sod : 26). Peranan manusia ini walaupun tidak
dijelaskan secara tersurat (Hud : 61), namun ia tetap
dinyatakan secara tersirat. Hujahnya ialah manusia yang
ditugaskan memakmurkan muka bumi ini sebagaimana
yang terdapat dalam ungkapan wa ista‘marakum fiha
“menghendaki kamu memakmurkannya”. Kedua, alam
semesta. Ia digambarkan menerusi ungkapan fi al-‘ard
(bumi) (al-Baqarah :30 dan Sod : 26) dan wa ista‘marakum
fiha (Hud : 61). Ketiga, hubungan
antara manusia dengan alam semesta
dan segala isinya. Termasuk juga di
sini ialah hubungan dengan manusia.
Hal ini digambarkan dalam ungkapan
fa ahkum bayna al-nas “berilah
keputusan tentang sesuatu perkara di
antara manusia” (Sod : 26) dan istilah
fiha (di bumi) (Hud : 61).
Hubungan ini walaupun tidak
dinyatakan secara tersurat
(al-Baqarah : 30) sebelum ini, namun
ia tetap dinyatakan secara tersirat.
Hujahnya ialah tidak ada sebarang erti jika khalifah itu
tidak disertai dengan penugasan atau istikhlaf.

 Apabila dalam tasawur al-Qur’an dan as-Sunnah
itu manusia berfungsi sebagai khalifah Allah SWT,
maka mereka berinteraksi sesama manusia dan sumber
alam dengan penuh rasa tanggungjawab, amanah,
berakhlak, dan penuh etika, sesuai dengan peranan
mereka sebagai khalifah Allah SWT di atas muka bumi
ini. Dalam hal ini, mereka sentiasa menghubungkan diri
mereka dengan sesama manusia dan sumber-sumber
alam. Fungsi khusus manusia sebagai hamba dan
khalifah Allah SWT menurut tasawur al-Qur’an dan
as-Sunnah sebagaimana yang dijelaskan sebelum ini
direalisasikan menerusi dua dimensi perhubungan.
Fungsi manusia selaku hamba Allah SWT direalisasikan
menerusi hubungan menegaknya dengan Allah SWT

selaku  Pencipta, manakala fungsi sebagai khalifah Allah
SWT direalisasikan dalam hubungan mendatar sesama
manusia dan sumber alam selaku makhluk-makhluk
Allah SWT.

 Dengan status manusia sebagai hamba dan
khalifah Allah SWT inilah, manusia sebagai pelaku
pembangunan dalam teori pembangunan berteraskan
Islam berbeza dengan fungsi manusia sebagai pelaku
pembangunan dalam teori pembangunan lazim.
Perbezaan ini dapat dilihat menerusi dua aspek utama.
Pertama, pelaku pembangunan berteraskan Islam
mempunyai falsafah dan fungsi yang berbeza dengan
pembangunan lazim. Selaku hamba Allah SWT, mereka
terlibat dengan aktiviti pembangunan sebagai salah
satu cara mengabdikan diri atau beribadah kepada
Allah SWT. Dalam melakukan ibadah ini, mereka
sentiasa mempertahankan rasa kehambaan mereka
kepada Allah SWT. Sebagai khalifah Allah SWT pula,
mereka berinteraksi sesama manusia dan sumber
alam dengan penuh rasa tanggungjawab, amanah,
berakhlak, dan penuh etika, sesuai dengan peranan
mereka sebagai khalifah Allah SWT di atas muka

bumi ini. Kedua, pelaku pembangunan
berteraskan Islam tidak terikat dengan
hanya aspek-aspek ekonomi yang dinilai
dengan ukuran produktiviti, pengeluaran
dan kepenggunaan semata-mata,
sebagaimana yang difahami dengan pelaku
pembangunan lazim. Sebaliknya, sebagai
hamba Allah SWT, pelaku pembangunan
dalam pembangunan berteraskan Islam
tidak putus hubungan dengan Allah
SWT, di samping sebagai khalifah Allah
SWT yang sentiasa menghubungkan
diri mereka dengan sesama manusia

dan sumber-sumber alam. Ganjaran untuk amalan
menegakkan kedua-dua hubungan ini bukan sahaja
didapati di dunia dalam bentuk material, tetapi
juga di akhirat dalam bentuk syurga yang sungguh
membahagiakan.

 Gabungan kedua-dua fungsi utama penciptaan
manusia inilah merupakan hakikat manusia yang
berfungsi sebagai pelaku pembangunan menurut
tasawur al-Qur’an dan as-Sunnah. Sehubungan itu,
dalam melaksanakan proses pembangunan, manusia
tidak boleh terjerumus menjadi hamba pembangunan
kerana pembangunan sebenarnya adalah untuk
manusia, bukan manusia untuk pembangunan. Oleh
itu, barulah pelaku pembangunan benar-benar dapat
menghasilkan pembangunan yang termasuk dalam
kategori ibadah dan diredhai Allah SWT.

 “...kami jadikan
seorang khalifah

di bumi...”
(al-Baqarah : 30)

36   |   ISU 2/2016   |   SINAR ROHANI

GLOBAL

WANITA BEKERJAYA
BUKAN SUATU MASALAH

MOHAMAD FADZIL AWANG   |   Mahasiswa Kolej Universiti Islam Melaka (KUIM)

 Kebelakangan ini, wanita bekerjaya
bukan lagi suatu perkara yang pelik berlaku,
tetapi ianya sudah menjadi kebiasaan dan
kelaziman dalam negara kita. Islam tidak
melarang wanita bekerja di luar rumah
malah hukumnya adalah harus. Terlalu
banyak dalil berkaitan keharusan wanita
bekerja di luar rumah. Selain nas al-Qur’an
dan hadith, terlalu banyak kisah dan sejarah
wanita Muslimah bekerja pada zaman
Rasulullah SAW. Firman Allah SWT yang
bermaksud : “Ketika dia sampai di
telaga air negeri Madyan, dia dapati di
situ sekumpulan orang lelaki sedang
memberi minum (binatang ternak
masing-masing). Dia juga mendapati di
sebelah mereka dua perempuan yang
sedang menahan kambing-kambingnya.
Dia bertanya: “Apa hal kamu berdua?”
Mereka menjawab: “Kami tidak memberi
minum (kambing-kambing kami) sehingga
pengembala-pengembala itu membawa
balik binatang ternak masing-masing;
bapa kami seorang yang terlalu tua
umurnya”. (al-Qasas : 23).
 Selain itu, terdapat beberapa
hadith menyokong wanita untuk bekerja
seperti berikut:
1. Ar-Rubaiyyie` binti Mu‘awwiz RA berkata
: “Kami pernah berperang bersama-sama
Nabi SAW dan kami berkhidmat kepada
mereka. Kami menghantar tentera yang
terbunuh (syahid) dan yang tercedera
pulang ke Madinah.” (Riwayat Bukhari).
2. Ummu ‘Athiyyah menceritakan dalam
sebuah hadith bahawa beliau pernah
bekerja di medan perang bersama-sama
Rasulullah SAW. Beliau berkata : “Aku
pernah turun ke medan peperangan
bersama-sama Rasulullah SAW dalam
tujuh peperangan. Aku berada di
belakang rombongan mereka. Aku
menyiapkan bala tentera makanan
mereka. Aku merawati tentera yang
 tercedera dan yang sakit.”
(Riwayat Muslim).

 Seterusnya kita akan meneliti
beberapa nas fiqh mazhab dalam
membenarkan wanita bekerja di luar
rumah. Ulama` dalam mazhab as-Syafi‘e
menyatakan apabila suami dalam keadaan
susah, tidak mampu memberi nafkah dan
tertangguh nafkahnya terhadap isteri,
maka isteri dibenarkan keluar rumah
untuk mendapatkan nafkah (perbelanjaan)
melalui bekerja, berniaga atau meminta.
Suami tidak boleh melarang isterinya,
kerana sekiranya dia melarang maka wajib
dia sediakan nafkah tanpa isterinya bekerja.
Isteri boleh keluar mencari perbelanjaan
sepanjang tempoh tertangguhnya nafkah
dari suami.
 Manakala bagi Ulama’ Hanbali pula
menyatakan, apabila suami susah untuk
menyediakan nafkah kepada isterinya,
maka isteri berhak memilih sama ada fasakh
atau meneruskan pernikahan tersebut.
Suami tidak boleh melarang isterinya keluar
bekerja dan suami juga tidak boleh
menahan isterinya hidup sentiasa dalam
kesusahan bersama-sama suaminya kerana
akan memberi mudharat kepada isteri.
Suami berhak melarang isterinya bekerja
sekiranya mencukupi segala perbelanjaan
dan menyiapkan segala hajat isterinya.
 Namun demikian, Prof Dr Wahbah
az-Zuhaili telah menggariskan empat nilai
yang harus dilihat dalam memberi keizinan
wanita bekerja di luar rumah. Pertama ialah
dengan hajat wanita dibenarkan bekerja
di luar rumah atas sebab tertentu dan
mendapat keizinan suami atau wali. Kedua,
wanita tersebut berada dalam keadaan
aman ketika bekerja. Aman yang
dimaksudkan adalah aman bagi
maruahnya, dirinya, hartanya,
perjalanannya pergi balik, dan juga
terhindar dari fitnah. Ketiga adalah
seharusnya wanita menepati adab-adab
dan hukum berkenaan kewanitaan
seperti keizinan dari suami atau wali
hatta pekerjaan tersebut sesuai dengan

fitrah kewanitaannya. Nilai terakhir
ialah menyelesaikan dahulu segala
tanggungjawabnya dengan baik seperti
tanggungjawab kepada rumah tangga.
Rasulullah SAW bersabda yang bermaksud :
“Orang lelaki itu pemelihara
(bertanggungjawab) terhadap
keluarganya (isteri dan anak) lalu dia
akan dipersoalkan nanti tentang
tanggungjawabnya itu, dan perempuan
itu pemelihara (bertanggungjawab)
terhadap rumah suaminya. Dia akan
dipersoalkan nanti tentang penjagaannya
itu.” (Riwayat Bukhari dan Muslim).
 Setelah wanita tersebut bekerja,
sudah pasti wanita tersebut akan menerima
gaji dari majikannya. Gaji tersebut adalah
hak milik mutlak wanita tersebut dan tiada
sesiapa pun berhak berkongsi atau
menggunakan hartanya itu tanpa
kebenaran. Firman Allah SWT yang
bermaksud : “Berikanlah kepada
perempuan-perempuan itu mas kahwin
mereka sebagai pemberian yang wajib.
Kemudian jika mereka dengan suka
hatinya memberikan kepada kamu
sebahagian dari mas kahwinnya maka
makanlah (gunakanlah) pemberian (yang
halal) itu sebagai nikmat yang lazat, lagi
baik kesudahannya”. (an-Nisa’ : 4).
 Menerusi ayat ini sangat jelas
untuk kita faham bahawa segala yang
wanita perolehi hasil dari ia bekerja,
maka itu adalah hak milik mutlaknya,
dan perlunya meminta kebenaran
sebelum menggunakan hartanya.
Walau bagaimanapun, isteri digalakkan
membantu suami meskipun pada asalnya
itu bukanlah tanggungjawab isteri. Akan
tetapi jika suami tidak mampu menyara
disebabkan kesusahan (sakit) dalam
mendapatkan nafkah maka isteri wajib
bekerja sekiranya isteri memilih untuk setia
dengan akad tersebut.

MUAMALAT

ISU 2/2016   |   SINAR ROHANI   |    37

 Meskipun isteri sudah bekerja dan
memiliki kewangan sendiri hasil daripada
gaji, namun hukum nafkah suami terhadap
isteri tidak akan gugur dan suami wajib
memberi nafkah serta menjalankan
tanggungjawabnya terhadap isteri.
Sepertimana firman Allah SWT yang
bermaksud : “Hendaklah orang yang
mampu memberikan nafkah menurut
kemampuannya; sesiapa yang
disempitkan rezekinya, maka hendaklah
dia memberi nafkah dari apa yang
diberikan Allah kepadanya (sekadar yang
mampu); Allah tidak memberati seseorang
melainkan (sekadar kemampuan) yang
diberikan Allah kepadanya. (Orang yang
dalam kesempitan hendaklah ingat
bahawa) Allah akan memberikan
kesenangan sesudah berlakunya
kesusahan”. (at-Talaq : 7).

 Jabir RA meriwayatkan bahawa
Rasulullah SAW pernah berkhutbah:
“Bertaqwalah kalian kepada Allah SWT
dalam masalah perempuan.
Sesungguhnya kalian mengambil mereka
(nikah) dengan amanah daripada Allah
SWT, kalian meminta dihalalkan faraj
mereka dengan kalimah Allah SWT, dan
wajiblah ke atas kalian menyediakan
rezeki dan pakaian (nafkah) kepada
mereka dengan cara yang baik.”
(Riwayat Muslim).

 Sementara itu, suami juga
mempunyai hak melarang isteri dari keluar
rumah untuk bekerja, dan berhak
memaksa isteri meninggalkan kerjanya
apabila tidak ada keperluan untuk itu.
Hatta suami boleh melarang isteri dari terus
bekerja jika tanggungjawab asasi isteri tidak
diuruskan dengan sempurna di samping
suami telah menyediakan nafkah dengan
selengkapnya. “Bagaimana jika wanita
tersebut telah bekerja sebelum bernikah?”
Menurut Prof Dr Wahbah  az-Zuhaili telah
menyatakan : “Sekiranya isteri telah bekerja
sebelum bernikah, suami harus  berterus
terang jika tidak inginkan isterinya
bekerja dan meletakkan syarat awal.
Dengan meletakkan syarat sedemikian,
maka wajib bagi suami menyediakan
perbelanjaan dan keperluan isteri dengan
sempurna, manakala wajib ke atas isteri
menurut syarat tersebut jika bersetuju

dengan syarat yang dipersetujui. Sekiranya
suami tidak meletakkan syarat dengan jelas
dan terang, maka suami telah mencabut
haknya dari mewajibkan isteri bekerja dan
suami tiada hak memaksa isteri bekerja di
luar rumah.”
 Walaupun demikan, Prof Dr
Wahbah Zuhaili telah menyatakan
kebimbangan beliau terhadap kesan-kesan
yang mungkin terjadi jika wanita bebas
bekerja di luar rumah. Antara kesan
bahaya yang beliau sebutkan ialah
wujudnya perasaan ingin bebas isteri dari
telunjuk suami. Secara psikologinya, apabila
isteri sudah bekerjaya, pasti mereka akan
terbeban dengan bebanan yang begitu
banyak seperti bebanan tempat kerja
dan bebanan rumah tangga. Beliau telah
melihat kesannya iaitu wanita (isteri) mula
mengasingkan diri daripada suami segenap
aspek khususnya ekonomi individu.
Kehidupan yang sebelum ini saling kongsi
berkongsi dan saling lengkap-melengkapi
akan terhakis secara dasarnya. Kedua,
Perkongsian hidup dan hubungan intim
suami isteri semakin terhakis.
Memandangkan kurun ke 20 ini wanita
bekerjaya bukanlah suatu benda yang pelik
lagi, ianya sudah menjadi kebiasaan kepada
wanita untuk bekerjaya. Wanita merasa
bebas jika mereka memiliki kewangan
sendiri dan merasakan bahawa tidak
memerlukan lelaki dalam kehidupan
mereka. Sebaliknya rumah yang sepatutnya
dihiasi dengan kasih sayang suami isteri
bertukar menjadi bilik seperti hotel,
hubungan suami isteri pasti tidak akan kekal
melainkan hanya untuk memuaskan nafsu
seksual maing-masing.
 Penjagaan anak berkemungkinan
juga akan terabai sekiranya isteri bekerja
di luar rumah. Terabai yang dimaksudkan
bukan hanya setakat makan dan minum
anak-anak, tetapi yang perlu diluangkan
masa bersama-sama dengan anak-anak.
Kebanyakan ibu bapa yang bekerja akan
menghantar anak mereka ke pusat asuhan
kanak-kanak. Anak-anak ini lebih banyak
meluangkan masa dengan orang lain
berbanding dengan orang tuanya sendiri
maka ianya akan mempengaruhi kehidupan
anak-anak kerana hubungan kekeluargaan
yang amat renggang antara anak-anak dan
ibubapa. Sebagai peringatan kepada ibu
bapa yang bekerja, anak-anak kini mudah

terpengaruh dengan
persekitaran yang mereka lihat. Justeru
itu, ibu bapa seharusnya memerhatikan
anak-anak mereka walaupun ibu bapa tidak
mempunyai ruang untuk meluangkan masa
dengan anak-anak. Carilah peluang tersebut
kerana anak adalah amanah kepada ibu
bapa. Kesan terakhir, wanita adalah insan
yang sangat sukar mengawal emosi,
dibimbangi tekanan kerja yang dialami
wanita semasa bekerja menyebabkan
sentiasa berlakunya perselisihan faham
dalam hubungan suami isteri. Lebih parah
lagi, terdapat adanya segelintir ibu
melepaskan tekanan kerjaya kepada
anak-anak dan anak menjadi mangsa dera
setiap hari. Jika keadaaan ini berlaku maka
masalah lain akan timbul tanpa kita diduga
iaitu kes anak lari dari rumah.
 KESIMPULAN, keizinan syariat
membenarkan wanita untuk bekerja tidak
membawa maksud menggalakkan mereka
bebas bersosial tanpa batas, sebaliknya
adab-adab dan hukum agama seharusnya
mereka jaga sepanjang bekerja. Walaupun
dilihat secara tersirat, wanita bekerja
dapat membantu suami dalam menyara
perbelanjaan keluarga memandangkan
ekonomi negara kita kini yang semakin
mendesak, tetapi jika dilihat secara
tersurat sebenarnya wanita (isteri) telah
menambah lebih banyak tanggungjawab
iaitu tanggungjawab asas kepada suami
dan anak-anak, keluarga disamping
tanggungjawab dengan majikan. Jika
berlaku sebarang kecacatan isteri
terhadap tanggungjawabnya kepada
keluarga, maka wanita tersebut berisiko
menanggung dosa dari kesilapannya.
Pesanan buat suami, dengan kebenaran
syariat membenarkan wanita bekerja
bukan bermaksud kita sebagai suami bebas
goyang kaki di rumah sambil menelan hasil
pencarian isteri, tanggungjawabnya sebagai
suami tidak akan gugur selagi memiliki
kudrat. Pesanan kepada isteri (wanita), jika
bekerja biarlah mendapat keizinan suami
anda, kerana keredhaan hidup isteri terletak
pada keredhaan suaminya dan wanita yang
ingin bekerjaya seharusnya melihat terlebih
dahulu adakah kerjaya yang ingin diceburi
itu sesuai dengan kudrat kewanitaan yang
dimilikinya.

38   |   ISU 2/2016   |   SINAR ROHANI

MUAMALAT

  سالءين ايت، كݢاݢالن مڠاول نفسو درڤد ݢوداءن ڤلباݢاي هيداڠن ݢاي هيدوڤ مودن دان كميواهن يڠ دلوار
 كممڤوان ممبوروقكن الݢي ڤرمسئلهن اين. ماله، كيت اچڤكايل ترسنتك دڠن ايسو٢ برس يڠ دچتوسكن اوليه مشاركت

 إسالم كيت سنديري سڤريت رشوة، ڤچه أمانة، كبوچورن معلومات رهسيا كراجأن، منيڤو دوكومني تونتوتن لبيه ماس
 دان ڤرجالنن، خلوة، دان ݢڠݢوان سيكسوال. بݢيتو جوݢ ايسو بركاءينت ليوات ماسوق كڤجابت، كلوار ڤجابت تنڤا

ايذين دان مڠݢوناكن هرتا كراجأن يڠ مڽببكن امييج ديري دان جابنت ترچمر.

 سچارا تيدق لڠسوڠ، سيكڤ نيݢاتيف اين مڠݢمربكن كلمهن إميان دان أخالق ڤكرجا ايت سنديري دان بوكنڽ
 سامت٢ كلمهن اينستيتويس ڤنتدبريان سسبواه أورݢانيسايس. سباݢاي ڤنجاوات عوام، اوسهله كيت لوڤا دڠن اكو

 جنجي يڠ تله دبريكن ياءيت اونتوق منجاݢ امييج دان ايدينتيتي سباݢاي ڤكرجا يڠ برأخالق رستا مامتوهي إيتيكا
 كرجا يڠ دتتڤكن. ايڠتله، كيت برتڠݢوڠجواب كڤد ديري سنديري، كلوارݢ، مشاركت دان نݢارا. اوليه ايت، ستياڤ
 كسالهن يڠ دالكوكن ڤرلو داءوديت اݢر كيت هيدوڤ دڠن سالمت. اهلل سبحانه وتعاىل تله مڠيڠتكن كيت دامل سورة
 الزلزلة ايات ٧-٨ يڠ برمقصود: ”مك سسياڤا بربوات كباجيكن سربت ذرة، نسچاي اكن دليهتڽ )دامل سورت عملڽ(!.

دان سسياڤا بربوات كجاهنت سربت ذرة، نسچاي اكن دليهتڽ دامل سورت عملڽ(!”.

 ڤكرجأن كيت هاري اين مروڤاكن أمانة برس رعيت يڠ تله ملتقكن كيقيننڽ كڤد كيت. اوليه ايت كيت
 ڤرلو ممستيكن رزقي يڠ دڤرأوليه بوات منمڤوڠ كهيدوڤن اين حالل دان دبركتي اهلل سبحانه وتعاىل. سبدا رسول اهلل
 صىل اهلل عليه وسلم مفهومڽ: “ دري ابو عبد اهلل النعامن بن بشري ريض اهلل عنهام بركات، ساي مندڠر رسول اهلل

 صىل اهلل عليه وسلم برسبدا، ”سسوڠݢوهڽ يڠ حالل ايت جلس دان يڠ حرام ايت جلس. دانتارا كدواڽ ترداڤت
 ڤركارا٢ يڠ شبهات )سامر٢( يڠ تيدق دكتاهوءي اوليه اورڠ باڽق. مك سياڤا يڠ تاكوت ترهادڤ شبهات برأريت دي تله

 مڽالمتكن أݢامڽ دان كحورمتنڽ. دان سياڤا يڠ ترجروموس دامل ڤركارا شبهات، مك أكن ترجروموس دامل ڤركارا يڠ
دحرامكن” )رواية البخاري دان مسلم(.

        جوسرتو، إسالم تله مڠݢاريسكن برباڤ چريي٢ ڤكرجأن يڠ منڤتي كهندق اهلل سبحانه وتعاىل ياءيت،
 )1( نية كران اهلل سبحانه وتعاىل. كإخالصن دامل ملقساناكن ڤكرجأن تيدق سامت٢ مڠهارڤكن ݢنجرن دنيا تتاڤي
 هندقله دالكوكن كران اهلل اݢر دچاتت سباݢاي عبادة. )2( منجاݢ ڤلقساناءن عبادة واجب. كسيبوقكن منچاري

 رزقي بوكن االسن اونتوق كيت منيڠݢلكن ڤرينته اهلل سبحانه وتعاىل ماللوءي صالة، صدقة، زكاة اتاو مڠرجاكن
 حاج. )3( مڠعملكن صفة برإينتيݢريتي )جوجور دان أمانة(. صفة جوجور دان أمانة تله ملتقكن بݢيندا صىل اهلل

 عليه وسلم سباݢاي ايكوتن سلوروه اومت إسالم. نيالي صفة اين اكن مڠڠكت درجت سسأورڠ دسييس اهلل سبحانه
 وتعاىل سباݢاي موءمني مانكاال صفة خيانة مروڤاكن صفة اورڠ يڠ منافق. دان ككل برديسيڤلني، تكون دان چكڤ.

مان٢ اورݢانيسايس تله منتڤكن إيتيكا ڤكرجأن اݢر اݢينسيڽ برجالن دڠن لنچر دان ترسوسون.

 کسيمڤولنڽ ، ڤارا ڤكرجا يڠ مامتوهي ستياڤ ڤراتورن اكن ممڤرأوليهي كجايأن دان كچمرلڠن ددامل كرجاياڽ
اڤاتهالݢي جك ترداڤت نيالي متبه سڤريت تكون دان بركامهرين تيڠݢي.

SINAR JUMAAT

ISU 2/2016   |   SINAR ROHANI   |    39

“اءوديت ديري”

سبحانه اهلل  چيڤتأن  مخلوق  مروڤاكن   مأنيس
 وتعاىل يڠ سوڠݢوه ايستيميوا، لبيه باءيك دان لبيه موليا
 بربنديڠ مخلوق يڠ الءين. كڽاتاءن اين اداله بردارسكن
منونجوقكن كڤد يڠ جلس  وتعاىل  اهلل سبحانه   فرمان٢
 كيت بتاڤ اهلل تله منجاديكن كيت سباءيك٢ كجادين
برفيكري، برعقل،  سڤريت  كلبيهن  باڽق  ممڤوڽاءي   دان
بركامهرين، كرياتيف،  امياݢينايس،  برداي   برعلمو،
 بركرتامڤيلن دان سباݢايڽ. تونتسڽ، سݢاال كلبيهن اين
اهلل يڠ واجب كيت شكوري  اداله رحمة دان كورنياءن

دان جاڠن سكايل٢ دكوفوري.

 دسببكن حال ايت، مأنيس دبري كڤرچايأن اونتوق
 مميكول أمانة دان تڠݢوڠجواب يڠ تيدق داڤت دتڠݢوڠ
منيالي ممڤو  مأنيس  عقل  دڠن  الءين.  مخلوق   اوليه
 سسواتو ڤريالكو سأمد باءيك اتاو بوروق، دوسا اتاو ڤاهال.
منتدبري دامل  مأنيس  كممڤوان  حريانله،  تيدق   جادي
ڤارا شيطان دان اوليه  اين امت دچمبوروءي   موك بومي
 سكوتوڽ. لبيه٢ الݢي، مريك يڠ سنتياس طاعة دان ڤاتوه
ديري محاسبة  رسيڠ  رستا  دڤرينتهكن  يڠ  سݢاال   كڤد
 ترهادڤ عاملنڽ. فرمان اهلل دامل سورة الحرش ايات ١٨
 يڠ برمقصود: ”واهاي اورڠ يڠ برإميان! برتقوى له كڤد
 اهلل )دڠن مڠرجاكن سوروهنڽ دان منيڠݢلكن الرڠنڽ(;
اڤ ممرهاتيكن  دان  مليهت  ديري  تياڤ٢  هندقله   دان
 يڠ اي تله سدياكن )دري عملڽ٢( اونتوق هاري ايسوق
برتقوى دإيڠاتكن(:  الݢي  )سكايل  دان  أخرية(.   )هاري
 له كڤد اهلل، سسوڠݢوهڽ اهلل امت مليڤويت ڤڠتاهوانڽ

اكن سݢاال يڠ كامو كرجاكن.”

اياله دامل ڤرهاتيكن  ڤرلو كيت  يڠ  ڤركارا   ساله ساتو
 سوءال منچاري رزقي ماللوءي كݢياتن دامل سسواتو بيداڠ
سباݢاي “بكرجا  سلوݢن  مندڠر  بياسا  كيت   ڤكرجأن.
 عبادة” يڠ منتڤكن ڤرارشط بكرجا هندقله دالكوكن كران
سباݢاي إسالم  اجرن  برلندسكن  دان  وتعاىل  سبحانه   اهلل
ݢاݢل اين  ڤرارشط  كايل،  رسيڠ  نامون  عبادة.   اينديكاتور

دڤاتوهي سهيڠݢ مڠهيلڠكن كربكنت دان ڤاهالڽ.

 سسوڠݢوهڽ، اورڠ يڠ بكرجا دان تيدق ممينتا٢ ساڠت
 دسوكاءي اوليه إسالم. سبدا رسول اهلل صىل اهلل عليه وسلم
درڤد خديج  بن  رافع  بن  رفاعة  بن  عباية  ”درڤد   مفهومڽ:
 داتوقڽ رافع بن خديج بركات بهاوا رسول اهلل صىل اهلل عليه
ڤاليڠ يڠ  اڤاكه  ڤكرجأن  اهلل،  رسول  ”واهاي  دتاڽ،   وسلم
 باءيك؟“ بݢيندا منجواب، ”ڤكرجأن سسأورڠ دڠن تاڠنڽ

 سنديري دان ستياڤ ڤرنياݢان يڠ باءيك“
)رواية أحمد دان البزار(.

 عاقبة ݢاݢل مامتوهي ڤرارشط اين، مك تيمبول برباڤ
 كيس ساله الكو دامل كالڠن ڤكرجا سأمد عوام، سواستا اتاو
 ڤرسنديرين. جك تيدق دأتيس سݢرا، إي بوليه منجادي باره
 يڠ مربهاي كڤد أݢام، بڠسا دان نݢارا سكاليݢوس مڽومبڠ
 كڤد ڤنيڠكنت ڤرمسئلهن سوسيال. ڤرسوءالنڽ، اڤاكه ڤونچا
 برالكوڽ ݢجاال اين؟ يا، سبرنڽ سيكڤ اينديؤيدو يڠ تيدق
مڠأواسيڽ سنتياس  يڠ  وتعاىل  سبحانه  اهلل  كڤد   تاكوت
 منجادي ڤونچا اوتام. سبرنڽ، ݢرق ݢري كيت بوكن سهاج
مالئكة اوليه  دريكود  توروت  بهكن  اهلل،  اوليه   دڤرهايت

دكريي دان كانن كيت.

“AUDIT DIRI”
اوالهن :  ازورا بنت ابراهيم، ڤنولوڠ ڤاݢواي حال إحوال إسالم

40   |   ISU 2/2016   |   SINAR ROHANI

SINAR JUMAAT